Moguće investicije u oblasti turizma - INFORMACIJA JE KAPITAL - Capital.ba\nMoguće investicije u oblasti turizma\n02. dec. 2009. 14:44 Objavljeno u TURIZAM\nPALE, Austrija može ponuditi opštini Pale puno iskustva iz turizma, a u toj oblasti moguće su i investicije, najavio je danas austrijski ambasador Donatus Kek nakon sastanka sa načelnikom paljanske opštine Slobodanom Savićem.\nKek je istakao da će listu projekata, koje mu je danas uručio Savić, proslijediti preduzećima i o tome obavijestiti predstavnike Kancelarije Austrijske razvojne pomoći u BiH, koji su u mogućnosti da pruže podršku u oblasti obrazovanja mladih za područje turizma, a imaju i projekte za zapošljavanje mladih i prevazilaženja nezaposlenosti.\n“Austrija podržava ideju i opredjeljenje Pala da budu otvoren grad, eko-grad, grad mladosti što potvrđuje i činjenica da ovdje studira 6 000 studenata”, rekao je Kek i dodao da je ovo prvi sastanak sa rukovodstvom Pala i da je danas upoznat sa zanimljivim projektima, kao što je organizacija Olimpijada za mlade 2015. godine , koju ovaj grad planira zajedno sa Sarajevom.\nNačelnik opštine Savić rekao je da je austrijskog ambasadora danas upoznao sa dosadašnjim radom opštine, kao i planovima i projektima za naredni period.\nOn je naglasio da su razgovarali i o mogućnostima saradnje Pala sa nekim sličnim gradom u Austriji, kao i o mogućnostima ulaganja u ovu opštinu.\n“Pale su otvoren grad i želimo da iskoristimo iskustva Austrije, posebno kada je u pitanju zimski turizam”, rekao je Savić i pozvao ambasadora Keka da 11. decembra na Jahorini prisustvuje otvaranju zimske sezone.\nDanašnjem sastanku prisustvopvali su predsjednik Skupštine opštine Pale Miroslav Brčkalo i sekretar Evropskog pokreta BiH Predrag Praštalo.\nRajsko odmorište uskoro na Manjači\nPotpisan sporazum o zajedničkoj turističkoj ponudi Mrkonjić Grada i Jajca\nOtvorena zimska turistička sezona u RS\nMinistarka najavila nastavak ulaganja u Jahorinu\n02. dec. 2009. 14:55\nsamo napred to nam treba


Biznis Invest - O nama\nNastavak delatnosti preduzetnika Agencija za konsalting i menadžment BIZNIS-INVEST, Drago Soldat, preduzetnik, Beograd, Koste Nađa 29/17, koja je osnovana 15.07.2006.god. je DRUŠTVO ZA PROCENE, VEŠTAČENJA I KONSALTING BIZNIS INVEST 2006 DOO BEOGRAD.\nOd 2006. godine sarađujemo sa poslovnim bankama, privrednim društvima, preduzetnicima, fizičkim licima i dr. i pomažemo im u razvoju u vezi sa procenama i veštačenjima iz oblasti građevinrstva, mašinske tehnike, poljoprivrede, finansija i sl.\nNaše desetogodišnje iskustvo u procenama, veštačenjima i konsaltingu garancija je uspeha, o čemu mogu posvedočiti brojni korisnici naših usluga. Važimo za jednu od većih i ozbiljnijih srpskih kompanija iz navedenih oblasti. Naš tim čine stručnjaci sa velikim iskustvom u navedenim oblastima.\nU svom radu, BIZNIS INVEST 2006 DOO BEOGRAD kombinuje poznavanje uslova na domaćem tržištu i ekonomskih uslova uopšte, sa visokim nivoom profesionalizma, tehničkom podrškom, zahvaljujući radu naših sektorskih procenitelja – procenitelji po oblastima kojima se bavimo.\nBIZNIS INVEST 2006 DOO pruža sledeće usluge:\nBIZNIS INVEST 2006 DOO je formirao proceniteljski tim, koji pored stalno zaposlenih čini i veći broj spoljnih stručnih saradnika - sudskih veštaka različitih struka, koji pokrivaju široku oblast procene. U proceniteljskom timu su sudski veštaci (koji poseduju Rešenje Ministarstva pravde) iz oblasti građevinarstva, mašinske tehnike, elektrotehnike, poljoprivrede i ekonomije. Ovako sastavljen proceniteljski tim garancija je izvršenja procena, veštačenja i konsaltinga iz predmeta delatnosti.


Obraćanja tužitelja Brammertza Vijeću sigurnostu UN-a – Informer\nTužitelj Međunarodnog kaznenog suda za bivšu Jugoslaviju (ICTY) Serge Brammertz obratio se danas Vijeću sigurnosti Ujedinjenih naroda, podnoseći 15. izvještaj svog ureda o napretku postignutom ka ispunjenju njegovog mandata.\nTužitelj je izjavio da je hapšenje Ratka Mladića 26. maja 2011. važno na mnogim nivoima. Za žrtve, to je prilika da dobiju zadovoljštinu na koju su predugo čekale. Za Međunarodni sud, ono uklanja jednu od posljednjih prepreka da pred lice pravde izvede osobe najodgovornije za zvjerstva počinjena tokom rata u bivšoj Jugoslaviji. Za međunarodno krivično pravosuđe ono potvrđuje da pozivanje na odgovornost za ratne zločine nije samo prolazni interes već trajna vrijednost. Tužitelj je izjavio da “Srbija sada ima važnu priliku da pomogne javnosti da shvati zašto je Ratko Mladić uhapšen i zašto pravda zahtijeva da mu se sudi”.\nTužitelj je zahvalio srpskim vlastima na hapšenju. Posebno je naglasio ulogu koju su odigrali Vijeće za nacionalnu sigurnost, Akcijski tim koji je osnovan kako bi se optuženima u bijegu ušlo u trag i operativnih zaposlenika sigurnosnih službi. Tužitelj je rekao da je “Srbija ispunila jednu od svojih ključnih obaveza prema Međunarodnom sudu i istovremeno prihvatila vladavinu prava kao najvažniji element za izgradnju budućnosti”. On je također pozdravio izjave srpskih vlasti kako će istražiti i krivično goniti mreže koje su podržavale Ratka Mladića dok se skrivao. Zatražio je da Vlada Srbije ispuni ova obećanja kao stvar prioriteta, saopćeno je iz ICTY-a.\nTužitelj je također zahtijevao da se Vlada Srbije pridržava preporuka o naporima za ulaženje bjeguncima u trag koje su iznesene u pisanom izvještaju i da nastave s operativnim poboljšanjima koja su dovela do hapšenja Ratka Mladića. “Zahtijevamo da preostali pred ICTY-em optuženi koji je u bijegu – Goran Hadžić – bude uhapšen bez daljnjeg odgađanja”, rekao je.\nU vezi s pomoći u tekućim suđenjima i žalbenim postupcima, tužitelj je izjavio da je u periodu na koji se ovaj izvještaj odnosi “Srbija brzo omogućavala pristup dokumentima i arhivima koje smo zahtijevali”.\nŠto se tiče saradnje Hrvatske, tužitelj je izvijestio da su, općenito uzevši, adekvatni odgovori na zahtjeve za pristup svjedocima i dokazima bili dostavljeni na vrijeme. Međutim, tužitelj je naveo kako je “ograničen napredak postignut u lociranju nestalih vojnih dokumenata u vezi s operacijom Oluja”. Pa ipak, Raspravno vijeće je 15. aprila 2011. godine donijelo presudu u predmetu Gotovina i drugi i zaključilo da su zločini koje su počinili Gotovina i Markač dokazani na osnovu dokaza predočenih na suđenju. Tužitelj je dodao da “nažalost, nakon izricanja presude, najviši državni dužnosnici nisu objektivno komentirali ishod ovog sudskog procesa”.\nŠto se tiče napretka u prvostepenim i drugostepenim postupcima pred Međunarodnim sudom, tužitelj je obavijestio Vijeće sigurnosti da je njegov ured završio izvođenje svojih dokaza u svim predmetima, osim u tri. Pozornost se sada okreće ka žalbenoj fazi postupaka.\nTužitelj je izvijestio kako je kontinuirani napredak postignut na provođenju Rezolucije Vijeća sigurnosti kojom se osniva Rezidualni mehanizam za međunarodne krivične sudove. Rekao je kako njegov ured vrši neophodne pripreme zajedno s Tajništvom i njihovim kolegama sa ICTY-a kako bi se osigurala koordinirana i efikasna struktura za dva tužiteljstva u Mehanizmu.\nKako se Međunarodni sud približava okončanju svog mandata, tužitelj je izjavio da preostalo osoblje nosi nerealno veliki teret zbog odlaska zaposlenih. Zadržavanje ključnog osoblja bit će sve veći problem u periodu na koji će se odnositi naredni izvještaj.\nTužitelj je također obavijestio Vijeće sigurnosti kako intenzivira svoj fokus na podršku krivičnom gonjenju za ratne zločine na nacionalnom nivou. On je naglasio da saradnja tužitelja u regiji mora biti prioritet kako bi se riješili problemi poput paralelnih istraga. Očekuje se kako će u julu Srbija i Bosna potpisati sporazum koji bi poboljšao situaciju o ovom pitanju. Tužitelj je izrazio nadu da će unapređenje saradnje između Bosne i Srbije dovesti do učinkovitijih napora da se uhapsi Radovan Stanković, koji je i dalje u bijegu gotovo četiri godine nakon što je pobjegao iz zatvora u Foči.\nTužitelj je završio svoje obraćanje Vijeću sigurnosti rekavši kako se hapšenje Ratka Mladića, na koje se tako dugo čekalo, ističe “kao jedan od najznačajnijih razvoja događaja i njegov ured je odlučan da ekspeditivno krene s njegovim suđenjem”. On je pozvao međunarodnu zajednicu da osigura da neophodni resursi koji su potrebni za završetak rada Tužiteljstva budu dostupni. Također je pozvao vlasti u bivšoj Jugoslaviji da “podrže rad Tužiteljstva i da ga koriste kao platformu za promidžbu pomirenja u regiji”, navedeno je u saopćenju ICTY-a.\nTagsgoran hadzic ratko mladic Serge Brammertz vijeće sigurnosti UN-a\nU Bihaću pronađen leš


Vreme 1038 - Organizovani kriminal: Italijanska veza Darka Sarica -->\nIme Darka Šarića ranije je u Italiji bilo poznato samo maloj grupi snaga reda koje su istraživale međunarodnu trgovinu drogom. Stvari su se promenile pre nedelju dana kada je Darko Šarić dospeo do novinskih naslova. To je bio prvi put da je italijanska štampa, iako fokusirana na domaći organizovani kriminal i politiku, shvatila da se nešto neobično događa u podzemlju.\n...i Darko Šarić\nPjero Graso, šef italijanske antimafijaške agencije, na pres konferenciji održanoj 16. novembra, objasnio je veze italijanske mafije sa Šarićevim klanom, nakon policijske akcije koja je obavljena prethode večeri. Graso je objasnio da je najmanje 300 italijanskih policajaca bilo uključeno u međunarodnu akciju nazvanu "Balkanski ratnik", usmerenu protiv Šarićevog klana. U severnoj Italiji, naročito u okolini Milana, uhapšeno je više od 80 ljudi, od ukupno 106 za kojima se tragalo. Prema Grasovim rečima, oni su bili pripadnici dva različita, premda povezana narko-kartela. Najuži krug ove grupe činili su mahom Italijani, a širi, ali mnogo opasniji i efikasniji, navodno je predvodio čovek iz Šarićevog klana. Iako se tragalo i za Darkom Šarićem, on je ostao van dometa policije, ali policijski zvaničnici tvrde da polako sužavaju obruč oko njega.\nEVOLUCIJA BALKANSKIH MAFIJA: U italijanskim ministarstvima unutrašnjih poslova i pravde niko nije bio raspoložen da komentariše ovu vest, pošto je, kako su objasnili, policijska akcija još uvek u toku. U isto vreme odvijale su se još dve policijske operacije, kodnih imena "Kratka poruka" i "Loptice". Pored Grasija, konferenciji za novinare prisustvovao je i srpski specijalni tužilac Miljko Radisavljević. To je bio jasan znak pojačane saradnje između srpskog i italijanskog pravosuđa i policije. Neka od hapšenja izvršena su u drugim delovima Evrope: u Švajcarskoj, Sloveniji, Crnoj Gori i Mađarskoj.\nTokom pres konferencije, Graso je novinarima izneo neke zaključke kako bi ukazao na širi okvir najnovije policijske akcije. Prema njegovim rečima, srpski i crnogorski karteli bili su dovoljno moćni da preuzmu ulogu kalabrijske mafije, Ndrangete, kao vodeće na tržištu kokaina u severnoj Italiji. Ovo preuzimanje tržišta odigralo se pre dve godine i posledica je jakih veza koje srpski karteli imaju sa kolumbijskim proizvođačima kokaina.\nGraso je objasnio reporterima da je Milano jedan od glavnih centara za krijumčarenje kokaina i da pored uobičajenih oblasti na kojima radi Ndrangeta, danas postoji neka vrsta slobodnog tržišta na kom se različite grupe bore da povećaju sopstveni uticaj. Srpski i crnogorski klanovi, rekao je Graso, spadaju među one koji su efikasniji u nastojanju da preuzmu ulogu Ndrangete: "Oni su organizovani kao vojska i sposobni su da sklapaju poslove direktno sa južnoameričkim kartelima, jer mogu da garantuju efikasnu logistiku i transport, čime smanjuju rizik od gubitka droge." Na finalnom tržištu, odnosno na ulicama i klubovima u Milanu, ovo znači nižu cenu za konzumente, što znači veći krug klijentele i veću potražnju.\nAlesandro Maranjoni, šef milanske policije, objasnio je da je istraga uključivala nekoliko evropskih zemalja, od Bugarske do Mađarske, a imala je i ogranak u Americi. Suštinski doprinos dala su pravosuđa Argentine i Urugvaja, kao i agenti Agencije za suzbijanje narkotika (Drug Enforcement Admnistration, DEA) iz Sjedinjenih Američkih Država. Iako nije iznosio detalje istrage, Maranjoni je naveo da je ona počela još 2007. godine, nakon napada na dva navodna člana Šarićevog klana. Od tada do danas, policija je samo u Italiji zaplenila oko 700 kilograma kokaina. Upravo je ovolika količina zaplenjene droge navela Grasa na zaključak o smeni snaga u podzemlju severne Italije.\nMeđutim, teško je utvrditi koliko je ta promena krupna i da li je do nje zaista došlo. Tačno je da su kriminalni gangovi sa Balkana i iz Albanije prodrli na italijansko tržište još devedesetih, naročito kada je reč o trgovini oružjem. Ratovi na Balkanu osnažili su i inače unosno tržište oružjem širom Italije, obogativši mafijaške arsenale zoljama i kalašnjikovima. Oružje proizvedeno ili registrovano u bivšoj Jugoslaviji korišćeno je u više mafijaških obračuna u drugoj polovini devedesetih i početkom dvehiljaditih. Međutim, nikada ranije nikome nije palo na pamet da bi od raštrkanih grupa balkanskih kriminalaca koji su aktivni na tlu Italije mogla da nikne organizacija slična mafiji. Njihovo tradicionalno stecište bio je sever Italije, koji je bliži bezbednim rutama komunikacije, sa mnogo graničnih prelaza koji se mogu preći ako je potrebno, a ujedno je reč o području koje slabije kontrolišu domaći kriminalni karteli, poput mafije, Ndrangete u južnoj Kalabriji ili Kamore u Napulju i okolnim oblastima.\nNa prošlonedeljnoj konferenciji za novinare Graso je istakao ovu evoluciju balkanskih kriminalnih grupa i rekao da je došlo do rasta njihove moći do te mere da u pojedinim delovima Italije predstavljaju ozbiljnu konkurenciju domaćim gangovima i kriminalnim mrežama. Prema podacima iz istrage, Šarićev klan uspeo je da izbaci iz posla kalabrijske snabdevače kokainom, nudeći niže cene lokalnim dilerima. Kokain je švercovan brodovima do luka u severnoj Italiji. Skladišten je u Arencanu, primorskom selu blizu Đenove i u luci Piza, obalskom delu grada najpoznatijeg po "krivom tornju". Pošiljke droge dalje su transportovane u Milano, gde su skladištene u garažama čiji su vlasnici bili srpskog i crnogorskog porekla. U jednoj garaži u Ulici Vašington, nekoliko blokova dalje od centra Milana, pronađeno je oko 90 kilograma kokaina. Iznenađujuće je to što na preuzimanje tržišta od strane balkanskih trgovaca drogom, njihove italijanske kolege nisu reagovale oružanim napadima, bar ne dovoljno ozbiljnim da izazovu reakciju policije. Izgleda da je tržište kokaina u severnoj Italiji dovoljno veliko da bez većih trzavica primi nove igrače. Ili, kako reče jedan optimistično nastrojen policajac koji je želeo da ostane anoniman: "Učinili smo Ndrangetu slabijom, pa više ne mogu da reaguju kao što su to radili do pre nekoliko godina." Ipak, zabrinjavajuć detalj iz Grasovih izjava jeste taj da je do snažnog proboja balkanskih trgovaca drogom došlo za veoma kratko vreme: od 2008. do danas. To je dramatično kratak period čak i za dinamično tržište kakvo je ovo kokainsko.\nZAJEDNIČKI POSAO: Istražitelji pretpostavljaju da je to uzrokovano promenama koje su se dogodile u Kolumbiji i drugim južnoameričkim oblastima gde se kokain proizvodi. Do pre nekoliko godina, snažna veza između Kolumbije i Kalabrije opstajala je zahvaljujući Salvatoreu Mankuzu, šefu jedne od najvećih kolumbijskih paravojnih organizacija. Mankuzo je rođen u Italiji, čiji je pasoš posedovao 1999. godine, u vreme kada je njegova reputacija paravojnog lidera već bila dobro poznata. U to vreme snabdevao je zalihama kvalitetnog kolumbijskog kokaina jednu od matičnih jedinica Ndrangete. Ova veza je propala u trenutku kada je Mankuzo odlučio da se preda kolumbijskoj vojsci i počne da sarađuje sa vlastima. Da li su novi karteli ili proizvodne oblasti uključeni u lanac trgovine Šarićevog klana, za sada nije poznato, odnosno pre će biti da je policija upoznata sa time, ali ne iznosi javno ove detalje.\nGlavni ulaz za kolumbijski kokain na teritoriju Italije bila je – i još uvek jeste – luka Đoja Tauro na zapadnoj obali Kalabrije. Tamo su samo dan pre hapšenja o kojima govori Graso, policajci i obalska straža otkrili zalihu od hiljadu kilograma kokaina. Vrednost ove zalihe na uličnom tržištu je oko 250 miliona evra, a droga je otkrivena zahvaljujući obaveštajnim podacima koje je dostavila britanska Agencija za borbu protiv organizovanog kriminala (Serious Organized Crime Agency, SOCA).\nKada su kalabrijski policajci okupili novinare kako bi im ukazali na veličinu svog poduhvata, posebno su naglasili da još nije dokazana umešanost Ndrangete, ali da je nemoguće prokrijumčariti toliku količinu kokaina u Kalabriju bez "zelenog svetla" ovog klana. Krajnja destinacija za ovaj kokain trebalo je da budu severna Italija i severna Evropa, najbolja krajnja tržišta za kolumbijsko "belo". Policija i istražne sudije nisu uspeli da utvrde nikakvu vezu između ove operacije i one u Milanu. Dakle, moguće je pretpostaviti da u Italiji postoje najmanje dve različite rute za kolumbijski kokain: južna, koja ide preko Ndrangete, i severna, koju kontroliše Šarićev klan. Kokain koji ide preko ovih ruta uglavnom je kolumbijskog porekla, ali dolazi i iz Argentine i Brazila. Brod kojim je kokain stigao u luku Đoja Tauro 15. novembra krenuo je iz Brazila, a zalihe za koje se sumnja da pripadaju Šarićevom klanu ležale su u Buenos Ajresu, dok su u Milanu i drugim mestima trajala hapšenja.\nPrema analizi mesečnog magazina "Narkomafija" koji izdaje Antimafijaška asocijacija Gruppo Abele, sukoba između domaćih italijanskih klanova i Šarićeve grupe nema, već je pre reč o zajedničkom poslu. Ovo gledište zasnovano je na rezultatima ranijih istraga (operacija Domino iz decembra prošle i operacija Scacco Matto iz januara ove godine), koje su dovele do hapšenja kriminalnog bosa Savina Parizija i Duška Mićunovića. U oba slučaja bilo je jasno da italijanski kriminalci i njihove balkanske "kolege" radije pronalaze načine da sarađuju nego što ulaze u međusobne sukobe.\nOsim milanskog, Darka Šarića traže i tužilaštva u Napulju i Bariju, a ni tužilaštvo u Đenovi ne isključuje mogućnost da bi neka Šarićeva "produžena ruka" mogla da stoji iza navijačkog divljanja na fudbalskoj utakmici između Srbije i Italije 12. oktobra. Međutim, to je za sada samo pretpostavka.\nPropratni efekat milanske operacije je i taj što lokalni političari – suočeni sa mogućom blizinom parlamentarnih izbora, kao i sa lokalnim izborima u Milanu zakazanim za iduću godinu – na sav glas pevaju staru pesmu o "inostranim kriminalcima koji predstavljaju ozbiljnu opasnost za građane". Zamenik gradonačelnika Milana, Rikardo de Korato, koji je takođe nadležan za gradsku bezbednost, prokomentarisao je podatke koje je Graso izneo u vezi sa Šarićevim klanom kao "vrlo zabrinjavajuće", jer bi otvaranje šengenskog prostora za stanovnike Balkana "moglo da ide naruku kriminalnim grupama". Ono što je De Korato zaboravio da kaže, jeste da, ako se pojavljuju nove rute za šverc kokaina i ako novi gangovi uspevaju da nađu prostor na tržištu, to znači da je potražnja za kokainom u Milanu i drugim delovima Italije – veća nego ikad.


Regija – Stranica 2 – Portal za sve nacije i sve generacije\nSeptembar 22, 2018\tRegija 0\nVeć decenijama unazad, a posebno od 1999. godine do danas, mnogo puta je pomenuta ”Srpska Pravoslavna Crkva na Kosovu i Metohiji”. Sudeći po brojnim izjavama, izrečenim od državnih zvaničnika ili, pak, od pojedinih javnih ličnosti, stiče se utisak da većina tih poslenika i javnih delatnika zapravo i ne zna šta ...\nPredsednik Srpske radikalne stranke Vojislav Šešelj izjavio je da je ta stranka Ustavnom sudu Srbije podnela inicijativu za ocenu ustavnosti Zakona o presađivanju ljudskih organa. „Mi smatramo da je taj zakon, koji je stupio na snagu 2. avgusta ove godine, protivustavan i da gazi neka od osnovnih ljudskih prava, kao ...\nSeptembar 20, 2018\tRegija 0\nNisu Bošnjaci osnova Srba i Hrvata, već su Srbi osnova svih naroda u BiH, kazao je za RTRS univerzitetski profesor Nenad Kecmanović. On je reagovao na tvrdnje profesora Fakulteta političkih nauka u Sarajevu Senadina Lavića koji je izjavio da su „Bošnjaci u Bosni osnova iz koje su vremenom postali današnji ...\nSeptembar 19, 2018\tRegija 0\nPredsednik Srbije Aleksandar Vučić započeo je juče, drugog dana posete Pekingu, razgovore sa kineskim liderom Si Đinpingom o nabavci moćnog protivvazdušnog sistema FK-3. Si Đinping je poručio Vučiću da će svim sredstvima, pa i vojnim, pomoći našoj državi da sačuva teritorijalni integritet i suverenitet. Kineski lider voljan je da ponudi ...\nMinistar kultire i informisanja Vladan Vukosavljević odgovorio je na saopštenje koje je objavio vlasnik Pink televizije Željko Mitrović. Vukosavljević je najavio je da će nastaviti da poziva vlasnika televizije Pink Željka Mitrovića i sve druge korisnike nacionalnih frekvencija da u svojim programima „smanjuju količine prostakluka, verbalne i telesne pornografije i ...\nSeptembar 18, 2018\tRegija 0\nSrpska lista saopštila da u parlamentu neće glasati za predloge zakona vlade u Prištini.U danu kada je Evropski parlament izglasao da sa Kosovom započnu pregovori o viznoj liberalizaciji, vlada u Prištini usvojila je tri predloga zakona koji omogućavaju transformaciju Bezbednosnih snaga Kosova u vojsku. Potpredsednik Srpske liste Igor Simić izjavio ...\nSeptembar 17, 2018\tRegija 0\nPoslanik opozicionog Demokratskog fronta u Crnoj Gori Jovan Vučurović istakao je da postoji ogromno interesovanje građana za potpisivanje peticije o ukidanju odluke o priznanju “lažne države Kosovo”. On je, kako prenose mediji u Crnoj Gori, rekao da je to prilika da „država sa sebe skine sramotu koju joj je naneo ...\nSeptembar 16, 2018\tRegija 0\nPoslanik Srpskog pokreta Dveri Srđan Nogo za skupštinskom govornicom postavio je nekoliko pitanja novom premijeru Ani Brnabić. Ovaj video mora da vidi cela Srbija i da konačno shvati kakva političko-kriminalna mafija vlada zemljom. Izvor: Srbija danas / Foto:Printscreen video: Srpski pokret DVERI\nDa li je moguć dogovor Srba i Albanaca? Šta se može sačuvati na Kosovu i Metohiji i koja su prava naših ljudi tamo? Kakvu poruku šalje zabrana kretanja predsedniku Srbije Aleksandru Vučiću? Na ta pitanja su pokušali da voditelju Vanji Buliću odgovore gosti u studiju TV Hepi u emisiji “Posle ...\nSeptembar 15, 2018\tRegija 0\nAleksandar Vučić je ovaj put prevazišao samoga sebe. U želji da zaštiti njemu i vlasti bliske investitore i izvođače radova na gradilištu “Beograd na vodi”, gde su dva radnika poginula zbog loših uslova bezbednosti, Predsednik Srbije Aleksandar Vučić je izrekao laž zbog koje nam se smeje ceo svet. Predsednik Srbije ...\nDETONIRAO HIDROGENSKU BOMBU U SRED OGROMNOG VULKANA: Dramatični snimci iz svemira, Kim Džong Un testovima ruši celu planinu – Izazvao dva zemljotresa! (FOTO)


Ceca koncertom spasava napuštene kućiće\nCeca koncertom spasava napuštene kučiće\nKoncertom 27. decembra Svetlana Ražnatović pomoći će kroz humanitarnu akciju da 600 pasa preživi\n20.12.2013. - 11:39h 18:44h Autor: Kurir\nSvetlana Ražnatović održaće 27. decembra veliki prednovogodišnji koncert u Subotici i time će pomoći tamošnjem azilu za pse.\nPrvi put u karijeri nastupiće u subotičkoj Hali sportova, a osim što joj se raduje publika, koja jedva čeka da uživa uz svoju folk divu, zahvaljujući njenom dolasku i oni koji brinu o psima moći će da odahnu jer će stići neophodna pomoć.\n- Ceca u okviru svoje velike turneje neće zaobići ni Suboticu. Ulaznice imaju jednu jedinstvenu cenu od 2.000 dinara. Ono što je interesantno jeste to što će na samom ulazu biti postavljene velike kutije azila za pse „Aleks“, pa će svi posetioci moći da doniraju novac ovom društvu za zaštitu životinja, koje trenutno brine o oko 600 pasa. I u hali, gde će biti postavljeno pet-šest šankova, na svakom od njih stajaće po jedna kutija sa istom svrhom. Osim dobrovoljnih priloga, ovo udruženje nema nikakvih drugih finansijskih sredstava, niti državnih izvora prihoda, pa je od velikog značaja to što je Ceca imala sluha za humanitarnu akciju ovog tipa - istakao je sagovornik Kurira.\nSve ovo samo još jednom potvrđuje koliki je Ražnatovićeva humanitarac, a na njenom koncertu u ovom delu Srbije, osim domaće publike, očekuje se i mnogo njenih obožavalaca iz Hrvatske, Mađarske i Austrije.\nInače, Ceca je juče proslavila krsnu slavu Svetog Nikolu, a kako je izgledala posna trpeza kojom je ugostila brojne poznate ličnosti i ko je među njima bio pogledajte OVDE:\nSvetlana Ceca RažnatovićCecaAzilSuboticaPsi


Pa da li je realno? Otkriveno, Konte sebi namešta otkaz da bi preuzeo drugi klub u Italiji?! - Sportske.net\nNoćas lansirana vest, da li je moguće da će posle neobjašnjivog istupa, trener Intera napraviti novi "salto mortale"?\nKonte poludeo, Italija buknula - Sledi nova "izdaja" na Apeninima?Kristijano jasan, evo gde će igrati naredne sezone i sa kojim ciljem!Cirkus! Konte nakon uspešne sezone napao Inter, sad su Kinezi na potezu!Serija A - Inter pokorio Bergamo, Juventusov očaj, Ćiro izjednačio rekord!Juve i Roma igraju večeras, prilika da se priča o nekoliko transfera\nItalijanske medije je kao bomba pogodila priča koja se noćas pojavila u vodećim medijima. Nakon istupa Antonija Kontea, mnogi se pitaju da li se iza napada trofejnog trenera za Inter krije neki mnogo veći sukob.\nDa li su mete Ausilio i Marota, nakon što je Konte rekao da klub pravi iste greške i da ne prepoznaje njegov rad i trud igrača, kao i da je čitao intervju Spaletija iz 2017. i da je i tadašnji trener imao iste probleme.\n"Nismo se pomerili tri godine", rekao je Konte insistirajući da ne misli na transfere.\nNjegov istup posle pobede nad Atalantom i osvojenog drugog mesta je šokirao klub i razljutio čelnike, pominje se otkaz, ali to bi skupo koštalo Inter.\n"Korijere delo Sport" tvrdi da bi eliminacija od Hetafea u osmini finala LE mogla da ubrza smenu Kontea.\nAli, mnogi se pitaju zbog čega Konte radi sve ovo.\nPostoji teorija po kojoj je zakuvao kako bi naterao klub da dovede igrače koje on želi. Stigao je Hakimi, danas će Tonali, mladog vezistu Breše trener ne želi, kao što nije hteo ni Eriksena tokom zime. On bi svog bivšeg pulena Vidala, plus novu odbranu, ni Godin, ni Škrinjar se ne uklapaju u 3-5-2.\nMediji su mu već našli naslednika, Maksa Alegrija, ali je tokom noći usledila nova informacija. Konte želi natrag u Juventus, on je čekao prošlog leta, ali je bivši klub izabrao Sarija i čini se, bez obzira na titulu, pogrešio. Jer, Juventus ima mnogo jači tim od Intera, više novca, širi izbor igrača, pobedio je Inter dva puta ove sezone, ali sa druge strane, ovo je njihova najgora godina od početka devetogodišnje vladavine.\nKonte se rastao na loš način sa Anjelijem, ali je sa druge strane u Juventusu pobeđivanje iznad svega. Nisu zadovoljni Sarijem, ako u petak ispadnu od Liona, stvari bi mogle da budu veoma loše po bivšeg trenera Napolija.\nI onda bi Konte mogao da izrežira odlazak iz Intera, vrati se u Juve koji ima organizaciju, jak tim, finansijsku moć da i čak kad igra očajno kao ove sezone, relativno lako osvoji titulu.\nDa li je na pragu senzacija nad senzacijama?


Kineske firme zainteresovane za Srbiju – Nadlanu.com\nKineske firme zainteresovane za Srbiju\nObjavljeno 5. jan 2012. / 10:37:48\nBEOGRAD, 5. januara 2012. (Beta) – Kineske kompanije zainteresovane su za gradnju mostova, hidroelektrana, autoputeva i železničkih koridora u Srbiji, izjavio je ekonomsko-trgovinski savetnik ambasade Kine u Beogradu Džu Lianči.\nU intervjuu za Balkan magazin (www.balkanmagazin.net), Džu je kazao da o takvim novim projektima nije bilo zvaničnih pregovora, ali se intenzivno razgovara i da je s tim u vezi planirano da srpski ministar za infrastrukturu Milutin Mrkonjić poseti Kinu.\n“Kineske kompanije jesu zainteresovane da investirju u Srbiji i celom regionu Balkana, ali investiranje nije jednostavno. Brojni dogovori izmedju kineskih i srpskih firmi su u toku. Detalje ne mogu otkrivati jer su poslovna tajna dok se ne potpišu ugovori”, kazao je Džu.\nOn je istakao i da je za početak realizacije novih projekata neophodan dogovor i tome kako će se oni finansirati i dodao da je Srbija već stigla do limita zaduživanja, tako da srpska vlada mora da reši kako će ti projekti biti finansirani.\nEkonomski savetnik u kineskoj ambasadi je kazao i da su kineske kompanije iz oblasti informacionih tehnologije zainteresovane za razvoj proizvodnje u Srbiji.\n“Kinske firme iz IT oblasti saradjuju s vašim Telekomom, Telenorom i Vipom, a zainteresovane su ne samo za prodaju već i za razvoj zajedničke proizvodnje komponenti i doradu u Srbiji ili regionu”, kazao je Džu.\nZa Božić otvorene samo pošte na granici i Kopaoniku\nSpektakularan gol golmana Evertona (VIDEO)


Evropska unija će unapred kupiti određenu dozu vakcine protiv Covid-19 - Ekonomske Vesti\nEvropska unija Farmacija USA\nEvropska unija će unapred kupiti određenu dozu vakcine protiv Covid-19\n13. jun. 2020 13. jun. 2020 Dragoljub Bečić 0 Comments\nEvropska komisija je odlučila da sklopi predugovore sa više farmaceutskih formi, koje rade na stvaranju vakcine protiv Covid-19, kako bi na vreme obezbedila određenu količinu doza.\nU te svrhe će EK, kako je izvestio ARD, angažovati 2,7 milijarde evra iz fonda za nepredviđene situacije.\nTreba napomenuti da još nijedna vakcina nije prošla sva potrebna testiranja za utvrđivanje sigurnosti i efikasnosti, a kako tvrdi ARD, uobičajeno je da tržišnu zrelost dostigne izmedju 20 i 40 % vakcina kandidata, koje prodju kliničko testiranje.\nEvropska unija sa ovom odlukom kasni za SAD koje se već napravile predugovore sa britanskom firmom Astra Zeneka, a zbog predgovora sa Sanofijem posredno izazvale pravu buru u Francuskoj i ostatku Evrope.\nNjujork tajms je početkom juna objavio da je američka administracija izabrala pet kandidata za vakcinu protuv COVID-19 i pet kompanija koje će finansijski i na druge načine pomagati u poslu pronalaska vakcine protiv Covid-19.\nTo su sledeće kompanije : Moderna, AstraZeneca, Pfizer, Johnson & Johnson i Merck.\nVeć je primećeno da na spisku nije kompanija Sanofi, čiji šef je neoprezno izjavio da će prednost u isporuci vakcine, ako do nje Sanofi dodje, dati SAD jer je američka agencija Barda za to platila 30 miliona dolara!\n← Crna Gora izbacila sa epidemiološke lista 5 država, nije ubacila Srbiju\nNemačko predsedavanje EU: Previše globalizma ne valja →


Država negira maltretiranje azilanata\nDatum kreiranja 17 April 2015\nIZVOR: DANAS 16.april 2015. godine\nOd 1. septembra 2014. godine do 28. februara 2015.godine, u periodu najintenzivnije migracije stanovništva sa Kosova, policija Srbije je podnela krivične prijave protiv 489 osoba zbog nedozvoljenog prelaza državne granice i krijumčarenja ljudi, pokazuju podaci Ministarstva unutrašnjih poslova.\nOd tog broja, njih devet je imalo prebivalište na Kosovu, a u istom periodu Sektor za unutrašnju kontrolu MUP-a Srbije je podneo pet krivičnih prijava protiv policijskih službenika zbog krivičnog dela primanja mita, od građana koji su na ilegalan način pokušali da pređu državnu granicu.\nIpak, prema američkoj nevladinoj organizaciji "Hjuman rajts voč" primanje mita nije najteži zločin koji pripadnici srpske policije čine prema ilegalnim migrantima koje zateknu u Srbiji. U izveštaju ove organizacije o stanju ljudskih prava u Srbiji, objavljenog 1.aprila 2015.godine istaknuto je da srpska policija vređa i zlostavlja tražioce azila i migrante. U izveštaju koji je rađen na bazi intervjua sa 81 tražiocem azila opisuju se nasilje, pretnje, vređanja kojima su bili izloženi.\nMigranti u okolini Subotice\nNeke porodice i deca bez pratnje izjavili su da su bili odbijeni kada su pokušali da se registruju kao tražioci azila i da su spavali napolju, na ledenoj hladnoći, navodi se u izveštaju te organizacije za ljudska prava. U izveštaju stoji da je utvrđeno da migranti i tražioci azila doživljavaju niz različitih zlostavljanja od policije Srbije, posebno u Subotici, ali i na jugu i istoku Srbije, kao i u Beogradu. Ispitanici su rekli da ih je policija prisiljavala da im daju novac i mobilne telefone, vređala ih i pretila nasiljem i deportacijom. Njih petoro, među kojima ima i dece, izjavilo je da ih je policija tukla, šutirala i udarala.\n"Ukoliko Srbija zaista ima aspiracije za pridruživanje Evropskoj uniji, ona bi trebalo da stane na kraj svakom nasilju policije i hitno sprovede istragu o navodima zlostavljanja", dodaje se u saopštenju.\nIz MUP-a Srbije navode da im se nije obratio nijedan iregularni migrant sa žalbom da je od strane policijskih službenika maltretiran ili prisiljavan da preda novac i mobilni telefon ili prijavi da mu je prećeno pritvaranjem, deportacijom ili fizičkim nasiljem. U odgovoru našem listu, MUP navodi da tvrdnje anketiranih migranata i tražilaca azila nisu potkrepljene činjenicama i dokazima koje bi pomogle u procesu utvrđivanja konkretne odgovornosti policijskih službenika Uprave granične policije.\n"Takođe, neprihvatljive su i izjave da su maltretirani prilikom registracije i uzimanja zahteva, naročito, imajući u vidu, da postupku registracije i podnošenja zahteva prisustvuju i punomoćnici tražilaca azila, odnosno pravnici Beogradskog centra za ljudska prava i Centra za zaštitu i pomoć tražilaca azila", ističe se u odgovoru MUP-a.\nSličan pogled na izveštaj HRV-a imaju i u republičkom Komesarijatu za izbeglice i migracije.\n"Nismo se sretali sa takvim primedbama tražilaca azila. Naša saznanja su da kolege iz MUP-a rade savesno i korektno svoj posao", kratko su iz Komesarijata prokomentarisali navode iz izveštaja HRV-a.\nĐurović: Zanemarljive primedbe\nRadoš Đurović, direktor Centra za zaštitu i pomoć tražilaca azila, kaže za Danas da ne može da isključi da se pojedini policajci ponašaju na način na koji tvrdi izveštaj HRV-a. Ipak, kako navodi, kada pitaju migrante o tome kako ih tretiraju pripadnici policije, zanemarljivo mali broj njih je imao primedbe. "Ukoliko i ima slučajeva napada policajaca na azilante, radi se o konkretnim incidentima, nikako o sistemskom nasilju", kaže Đurović. Prema njegovim rečima, tačno je da su ljudi iz Centra za zaštitu i pomoć tražilaca azila prisutni kada azilanti podnose zahtev za azil i negira da je bilo ikakvih incidenata tokom podnošenja zahteva.


11.04.2021 20:31 V. Jankov\nTekstilac je osvojio ključne bodove u trci za titulu prvaka vojvođanskog „severa“ pogotkom u petom minutu nadoknade derbija u Bačkom Gradištu. Ali, valja naglasiti da je domaćin Vojvodina od 20 minuta ostala bez trenera Lazara Dabižljevića, a od 33. minuta i bez igrača Ilića, pa je, imajući u vidu da je igrano sedam minuta nadoknade, više od sat vremena igrala sa igračem manje. Samo to je bilo...\n05.04.2021 12:12 V. Jankov\nFizički snažni i borbeni igrači Tavnkuta dugo su odolevali permanentnim atacima Bačkogradištanaca, koji su u 13. i 15. minutu stvorili prilike, ali oba puta ih Nikola Ćulum nije materijalizovao, uz napomenu da je drugi put lopta pogodila prečku. Do odlaska na odmor napadi domaćina bili su jalovi. U nastavku umalo "hladan tuš". Igrao se 48. minut i Nebojša Skenderović je umakao odbrani...\n03.04.2021 06:58 V. Jankov\nFudbaleri Vojvodine iz Bačkog Gradišta su bezbolno pregrmeli prvi poraz u nastavku sezone od komšija Srbobranaca, ali ih je poraz (0:2) u Čelarevu od ČSK-a skupo stajao. Testilac iz Odžaka ih je pretekao na tabeli i sada ima bod više (45). Posle dužeg vremena Gradištanci nisu lideri tabele vojvođanskog „severa“. Nedeljnog rivala Tavankut ugostiće kao drugoplasirani. Valja biti oprezan...\n28.03.2021 19:48 V. Jankov\nPoraz u Srbobranu nije ostavio veće posledice, ali subotnji u Čelarevu jeste. Jer, fudbaleri Vojvodine iz Bačkog Gradišta skinuti su sa trona. ČSK je već u prvom poluvremenu rešio pitanje pobednika. Tačnije, domaćin je daleko bolje otvorio utakmicu i golovima u 22. i 35. minutu stigao do, pokazalo se, nedostižnog vođstva. Da u nadoknadi vremena golman Babin nije odbranio udarac s bele tačke,...\n26.03.2021 15:02 V. Jankov\nRaniji okršaji bačkogradištanske Vojvodine i ČSK-a iz Čelareva bili su, u prvenstvu ili kupu, pravi derbiji. Pred sutrašnji, stiče se utisak, lider vojvođanskog „severa“ je apsolutni favorit. Prvi razlog takve konstatacije je tabela. Vojvodina je prva sa 44 boda, a ČSK je deseti sa 26 bodova iz 20 utakmica. Drugo, ČSK prolazi kroz teške dane i odavno nije imao tim tako skromnih mogućnosti....\n21.03.2021 18:42 V. Jankov\nPrema očekivanju, lider nije imao težak posao u sudaru sa desetkovanim Somborcima. Brzo i lako su Gradištanci došli do vođstva od 1:0, jer je Bojan Ćulum u petom minutu prošao po desnoj strani i oštro centrirao, a Bratislav Jelić sve pratio i u padu sproveo loptu u mrežu. Već u 12. minutu Ilić se upisao u listu strelaca, jer je odbijenu loptu posle šuta Bojana Ćuluma prosledio kraj nemoćnog...\n20.03.2021 06:25 V. Jankovr\nFudbalerima Vojvodine iz Bačkog Gradišta prija na tronu vojvođanskog "severa" i ne planiraju da ga prepuste drugome. Naravno, da bi zadržali epitet lidera, potrebno je da u nedelju savladaju Radnički iz Sombora. Veruju da će tako i biti, kao što je jasno da će neko iz pratećeg dvojca zaostati. Jer, u Bajši istoimena ekipa dočekuje Tekstilac iz Odžaka. Reč je o rivalima koji, kao i Gradištanci,...\n17.03.2021 14:40 V. Jankov\nU polufinalu kupa FSS na teritoriji PFS Subotica sastaće se Bajša - Srbobran i OFK Bečej -Tisa (Adorjan). To je epilog podnevnog žrebanja obavljenog u prostorijama pomenutog Saveza. Polufinalne utakmice igraju se u sredu, 24. marta, s početkom u 15,30 sati. Pobednici će 5. maja u finalu odlučiti kome će pripasti pobednički pehar i „viza“ za nastavak u našem najmasovnijem takmičenju....


Milojević otkrio - Hoće li Zvezda biti oslabljena u Kelnu?! - Sportske.net\nMilojević otkrio - Hoće li Zvezda biti oslabljena u Kelnu?!\nTrener Zvezde pohvalio je svoje igrače posle novog trijumfa. Ponovo bez primljenog gola.\nNovi projektil Gelora Kange!Ništa novo - Zvezda dobila derbi, neka se spremi Keln!"Delije" raduje dobra igra, dve stvari ih brinu! (TVITOVI)Zvezda vodi - Kapiten "otvorio" goste, ali tu je i loša vest!Rešena i poslednja dilema, znate li ko je danas Zvezdin rezervni golman?\nTrener Crvene zvezde Vladan Milojević ocenio je da je njegov tim zasluženo pobedio Vojvodinu večeras, ali je priznao da je tim mogao da reši meč još u prvom poluvremenu.\n"Možda smo mogli i u prvom poluvremenu da rešimo utakmicu. Znali smo da je Vojvodina dobra ekipa koja dolazi iz pozitivnih rezultata. Nemaju poraz u mnogo utakmica unazad i baš zato što je sklop dobrih pojedinaca. Trebalo je da otvorimo utakmicu iz nekoliko šansi pre gola, ali nije se desilo. Mislim da smo zasluženo pobedili. Idemo dalje i okrećemo se narednom protivniku", rekao je Milojević novinarima posle utakmice.\nZvezda je večeras pobedila Vojvodinu 2:0, što znači da su crveno-beli posle 10 kola ostali na samo jednom primljenom golu.\n"Raduje me pobeda bez primljenog gola, ali ne opterećujemo se tim. Moja filozofija je da odbrana počinje od napadača. To je kolektivno jako dobro. Dosta znači za samopouzdanje kad pobedite bez primljenog gola, ali radimo stalno na tome", rekao je Milojević.\nVečeras je branio Nemanja Supić, pošto su povređeni bili i Borjan i Kahriman. Trener za sada ne zna da li će prvi golman biti spreman za Keln.\n"Videćemo, imamo problem sa Borjanom. Pojavio nam se i problem sa Damirom. Moram da pohvalim Nemanju Supića, koji je sjajno odradio posao. Imam apsolutno poverenje u sve igrače i golmane. Videćemo, imamo još četiri dana, naš medicinski tim radi 24 sata dnevno na tom zadatku", rekao je Milojević.\nIz igre je danas izašao i Rodić, a trener je otkrio da je u pitanju zadnja loža, ali da je još rano za bilo kakve procene.\nTrener Vojvodine Vladimir Buač složio se sa svojim kolegom.\n"Čestitam treneru i ekipi Zvezde na pobedi i dobroj igri, ali čestitam i svojim igračima na htenju i voljnom momentu. Međutim, realnost je drugačija. Zvezda je trenutno bolja od nas, a na nama je da radimo i da napredujemo kao tim i da budemo bolji u narednim utakmicama. Imali smo danas nekoliko prilika, ali to nije bilo dovoljno", rekao je Buač.


Ambasada Rusije - 1\n30. 08. 2019 19:39\nSARAJEVO - Prinuđeni smo konstatovati da je sporazum trojice političkih lidera, koji su potpisali 5. avgusta Načela o formiranju Savjeta ministara BiH, praktički je propao, saopšteno je iz Ambasade Rusije u BiH.\n15. 05. 2019 18:05\nSARAJEVO - Ambasada Ruske Federacije u BiH smatra da nije bilo neophodno da ambasadori Upravnog odbora Savjeta za sprovođenje mira izdaju posebnu izjavu koja se odnosi na Oružane snage BiH jer ona, kako ističe, očigledno ne doprinosi rješavanju glavnog problema, a to je formiranje organa vlasti na nivou BiH i Federaciji BiH.\nAmbasada Rusije traži razjašnjenje zbog zabrane ulaska Prilepina u BiH\n23. 08. 2018 19:55\nSARAJEVO - Ambasada Ruske Federacije izrazila je zabrinutost i duboko razočarenje zbog zabrane ulaska u BiH ruskom piscu Zaharu Prilepinu.\nAmbasada Rusije: Medijske tvrdnje o formiranju paravojne jedinice su glupost\nSARAJEVO - Ambasada Ruske Federacije u BiH odbacila je danas kao glupost i niz besmislenih izmišljotina tvrdnju iznesenu u pojedinim medijima da predsjednik Republike Srpske Milorad Dodik uz podršku Moskve formira paravojne jedinice.\nPetar Ivancov za "Nezavisne": Nije u redu uslovljavanje 'ili EU ili Rusija'\nBANJALUKA - Glavni problem BiH je nedostatak povjerenja između političkih lidera, kaže Petar Ivancov, ambasador Ruske Federacije u BiH.\nPonovo granatirana ambasada Rusije u Damasku\n02. 08. 2017 16:40\nDAMASK - Kompleks ruske ambasade u Damasku bio je meta minobacačkog napada, navodi Ministarstvo spoljnih poslova Rusije.


Šako pevao za malu Milu! - PRess Serbia | PR PRess team\nFolk pevač Šako Polumenta bio je specijalni gost mlađeg kolege Nemanje Staletovića, sa kojim je nedavno snimio duetsku pesmu. Šako se tako pridružio humanitarnoj akciji kafane Stara pesma, organizovanoj kako bi se prikupila novčana sredstva za lečenje trogodišnje devojčice Mile.\nU odličnoj atmosferi koju su napravila dva pevača u nedelju uveče, uživali su kako gosti kafane, tako i brojne kolege Nemanje i Šaka.\nAkciji su se pridružili i Filip Mitrović, njegov prezimenjak Milan, zatim Sara Trajanović, folk pevač Dimi, model Miloš Radičević i brojne druge poznate, i manje poznate face.\nTagovialexander dimmi dimi filip mitrovic milos radicevic Nemanja Staletovic pomoc mili Šako pevao za malu Milu! Sako polumenta sara trajanovic\nVečeras humanitarno veče uz najbolje di džejeve!


22.04.2021 u 19:45\nVATIKAN - Papa Franja upozorio je danas da je svet „na putu samouništenja” ako politički lideri ne uspeju hrabro da iskoriste pandemiju kovida 19 kao šansu da planetu učine pravednijim i zelenijim mestom. U video poruci objavljenoj na Svetski dan Zemlje, papa Franja je rekao da politički lideri imaju priliku da izađu iz ove situacije bolji nakon pouka naučenih o socijalnim nepravdama otkrivenim tokom pandemije. „I globalne katastrofe, kovid i klima, pokazuju da nemamo vremena za gubljenje. Vreme nas pritiska i, kao što je pokazao kovid-19, mi imamo sredstva da odgovorimo na izazov. Imamo sredstva. Vreme je za delanje, mi smo na granici”, rekao je papa, javlja AP a prenosi Tanjug. Dodao je da bi nedaće sa kojima se čovečanstvo suočilo u pandemiji trebalo da podstaknu lidere da\n04.04.2021 u 15:40\nPapa pozvao da se ubrza raspodela vakcina siromašnima\nRIM - Papa Franja je pozvao danas u svojoj uskršnjoj poruci zemlje da ubrzaju distribuciju vakcina protiv kovid-19, posebno siromašnima u svetu, a oružane sukobe i potrošnju na vojsku tokom pandemije nazvao skandaloznom. Zbog korona virusa drugu godinu zaredom uskršnjoj papinoj službi u Vaitikanu prisustvovao je mali broj ljudi okupljanih u sekundarnom oltaru bazilike Svetog Petra, umesto u crkvi ili na trgu, preneo je Rojters. Nakon što je održao misu, papa Franja je procitao svoju poruku „Urbi et Orbi” (Gradu i svetu), u kojoj tradicionalno daje osvrt na svetske probleme i apeluje na mir. „Pandemija se i dalje širi, dok društvena i ekonomska kriza ostaje ozbiljna, posebno za siromašne. Pa ipak, i to je skandalozno, oružani sukobi nisu završeni i vojni arsenali se jačaju “,


SAOPŠTENjE ZA JAVNOST – RTV Brus\nUdruženje elektronskih medija COMNET najoštrije osuđuje skandaloznu naslovnu stranu nedeljnika NIN na kojoj dominira fotografija predsednika Srbije Aleksandra Vučića, u kojeg je uperena puška. Ovakva direktna pretnja po život predsednika osim što je neumesna i neprofesionalna i zahteva hitno izjašnjavanje strukovnih udruženja, traži i hitnu i neodložnu reakciju nadležnih organa. Sloboda medija u Srbiji je zagarantovana ustavom, sloboda mišljenja takođe, ali apsolutno je nedopustiv poziv na ugrožavanje života bilo kog pojedinca. To što je reč o predsedniku Srbije još je teže, jer, podsećamo kolege iz NINa, premijer Zoran Đinđić ubijen je baš posle medijske hajke, nalik ovoj koja se mesecima vodi protiv predsednika Vučića u zemlji i regionu, a kojoj se očigledno sada priključio i NIN. Pozivamo sva novinarska udruženja i slobodnomisleće ljude da osude ovaj skandalozni potez uredništva NINa, koje očigledno zbog sve manjeg tiraža pribegava onome što navodno prezire: tabloidizaciji sopstvenog, nekad davno, uglednog medija.\nDa li je cev oružja uperena prema predsedniku Srbije, sloboda medija?\nPolaganjem venaca na spomen obeležju u Brusu obeleženo 22 godine od NATO bombardovanja


Prema izveštajima švajcarskih naučnika, neuobičajeno visoki nivoi radioaktivnog polonijuma nadjeni su u uzorcima iz ekshumiranih posmrtnih ostataka Jasera Arafata.\nForenzički testovi na uzorcima iz ekshumiranih posmrtnih ostataka palestinskog lidera Jasera Arafata pokazali su neočekivano visoke nivoe radioaktivnog polonijuma, preneli su mediji, a isto tvrdi i Arafatova udovica.\nPrema izveštaju švajcarskih naučnika sa Univerziteta u Lozani, na 108 stranica, koji je objavila al-Džazira, neuobičajeno visoki nivoi polonijuma nađeni su u Arafatovim rebrima i karlici, kao i zemljištu sa kojim su se izmešali ostaci njegovih organa.\nArafatova udovica Suha izjavila je za Rojters u sredu da je "otkriven pravi zločin". Ona je istakla da je Arafatova smrt 2004. bila "političko ubistvo".\nPalestinska komisija koja istražuje okolnosti smrti Jasera Arafata saopštila je da je dobila rezultate testova iz laboratorija u Švajcarskoj i Rusiji.\nTe laboratorije, kao i treća, koja se nalazi u Francuskoj, uzele su uzorke sa Arafatovih posmrtnih ostataka prošlog novembra, pošto je njegovo telo ekshumirano u nameri da se utvrdi tačan uzrok smrti palestinskog lidera.


Uvrede uredniku i novinarima "InfoVranjskih"\nUrednik Vranjskog portala "Infovranjske" Saša Stojković izjavio je da je krajnji cilj napada na njega i njegove kolege, ugasi jedini preostali slobodni medij na jugu Srbije i uguši bilo kakvu kritiku koja se odnosi na Vranje i okolinu.\nOn je dodao da je preko portala dobio mnogo pretećih poruka, da je već prijavljivao osobu koja se na društvenim mrežama potpisuje kao pripadnik poznatog kriminalnog klana, ali da nadležni nisu ništa preduzeli, a da mu je tužilašvo u Vranju tim povodom saslušanje zakazalo tek na novembar.\nOn ne dovodi u sumnju da je krajnji cilj vladajuće stranke da uništi jedini preostali slobodni medij, portal koji je ostao posle gašenja novina Vranjskih.\n"Vranjske su uvek bile kritične prema svim vlastima, niko ih nije preterano voleo, ali nikad ovakve uvrede i pretnje nismo doživeli", rekao je Stojković za Betu.\nOn je objasnio da jedino na portalu Infovranjske gradjani mogu da čitaju o kradjama, kriminalu, nepotizmu i pljačkama koje sprovodi lokalna vlast u Vranju, kao i da se portalu svakodnevno javljaju sami gradjani.\n"Od cevi koja je pukla a niko neće da je zameni, pa do konkretnih dokaza, fotografija, dokumenata o kradjama. Sve to nama dostavljaju sami gradjani i tako nam daju snagu", kaže urednik portala i dodaje da cilj da se uništi i taj jedan medij kojem se gradjani javljaju.\nObeležavanje 29 godina od smrti narodnog heroja Milana Tepića\nPovodom obeležavanja 29 godina od smrti narodnog heroja Milana Tepića, delegacija Ministarstva odbrane i Vojske Srbije položila je danas venac i odala počast kod spomenika narodnog heroja Milana Tepića...\nGutereš: Naša budućnost počiva na solidarnosti\nKonstatujući da je više od milion ljudi preminulo od posledica kovida-19, generalni sekretar Ujedinjenih nacija Antonio Gutereš ocenio je da je to „zastrašujuća brojka“.\nKartapolov: Glavni cilj širenja vojne aktivnosti NATO-a demontaža vojnog saveza Belorusije i Rusije\nRaspoređivanjem trupa i razvojem vojne infrastrukture u blizini granica Rusije i Belorusije, NATO pokušava da uništi vojni savez dve zemlje, izjavio je zamenik ministra odbrane Rusije i načelnik Glavne...


OBELEŽNO 30 GODINA OD FORMIRANJA VOJSKE REPUBLIKE SRPSKE: Centralna svečanost junacima u pomen (FOTO)\nAutor: Glas javnosti 12.05.2022. u 12:56\nU kasarni Kozara u Banjaluci centralno obeležavanje 30 godina od formiranja Vojske Republike Srpske i 17 godina postojanja Trećeg pešadijskog Republika Srpska puka.\nCentralnoj svečanosti prisustvuju predsednica Srpske Željka Cvijanović, srpski član Predsedništva BiH Milorad Dodik i premijer Radovan Višković.\nPrisustni su i najviši predstavnici javnog i verskog života, organizacija i udruženja proisteklih iz Odbrambeno-otadžbinskog rata, te ostale zvanice i gosti.\nPredsednica Republike Srpske Željka Cvijanović poručila je da niko nema pravo da dovodi u pitanje teritoriju, nadležnosti, imovinu i integritet Republike Srpske, za koju je život dalo više od 23 hiljade boraca Vojske Republike Srpske.\nIstakla je da je 12. maj jedan je od najznačajnijih datuma u novijoj istoriji srpskog naroda.\nZamenik ministra odbrane u Savetu ministara Mirko Okolić istakao je da ne sme biti zaboravljeno više od 23.000 poginulih boraca koji su živote dali za stvaranje Republike Srpske i da se zato mora njegovati sećanje na Vojsku Republike Srpske.\nNakon pomena položeni su venci za više od 23.000 boraca.\nSkupština srpskog naroda u BiH na zasedanju u Banjaluci 12. maja 1992. godine donela je odluku o formiranju Vojske Republike Srpske. Postojala je od 12. maja 1992. do 1. januara 2006, nakon čega je ušla u sastav Oružanih snaga BiH.\nbosna i hercegovinamilorad dodikbanjalukaobeležavanjevojska republike srpske


11.12.2019 u 08:14\nBarselona poslala Inter u Ligu Evrope\nAMSTERDAM - Fudbaleri Ajaksa poraženi su od Valensije 1:0 u poslednjem meču grupne faze Lige šampiona, a tim čiji je kapiten Dušan Tadić tako je ostao bez nokaut faze i nastaviće takmičenje u Ligi Evrope. Valensija je kao prva iz grupe H prošla dalje, a drugu fazu izborili su i fudbaleri Čelsija, koji su pobedili Lil 2:1. Barselona je u grupi F pobedila Inter 2:1 i tako milanski tim eliminisala iz LŠ, a sa druge pozicije nastavak u najkvalitetnijem klupskom takmičenju obezbedila Borusija iz Dortmunda, pobedom protiv Slavije, koja je završila na poslednjem mestu u grupi. Fudbaleri Liverpula pobedom protiv Salcburga 2:0 overili su prvo mesto u grupi E sa kojeg su se plasirali u nokaut fazu Lige šampiona,a pored engleskog kluba unastavak u elitnom takmičcenju izborio je i Napoli,\nZa Zvezdin fudbalski klub, novo poglavlje „Šta posle Lige šampiona” počinje sutra, iako sa Olimpijakosom igraju meč šestog kola elitnog evropskog kupa. Kao što je bilo realno da se očekuje još od objavljivanja rasporeda, ovo je najvažniji duel za beogradske „crveno-bele” ove jeseni na međunarodnoj sceni, budući da će u slučaju da ostanu neporaženi, preći u šesnaestinu finala Lige Evrope, koja je na programu u februaru. U Pireju je na talonu i nekoliko miliona evra Uefinih bonusa i šansa da se popravi utisak iz mečeva sa Totenhemom i Bajernom, ali pre svega bi trebalo da se vidi da li je Zvezda na nivou koji se traži za nokaut fazu drugostepenog kontinentalnog nadmetanja, koja bi, kako stvari stoje pre nego Liga šampiona, trebalo da bude plan klupske strategije u godinama koje\n03.12.2019 u 12:31\nMrkela: Imamo šansu za proleće u Evropi\nSportski direktor FK Crvena zvezda Mitar Mrkela izjavio je da je klub u dobroj situaciji, ali da svakako može bolje i poručio da veruje da ekipa protiv Olimpijakosa u Atini može da izbori evropsko proleće.„Crvena zvezda je u dobroj situaciji. Prvi smo u nacionalnom prvenstvu, igramo Ligu šampiona i imamo šansu da izborimo proleće u Evropi. Veoma smo samokritični, smatramo da uvek može bolje i upravo nas je to dovelo do svih pomenutih uspeha”, istakao je Mrkela za klupsku TV. Meč u Atini biće prilika da Crvena zvezda izbori učešće u Ligi Evrope tokom proleća.„Uvek postavljamo najviše ciljeve. Već smo pobedili Olimpijakos u Beogradu, imamo bodovnu prednost, biće nam dovoljan i remi, ali nećemo ići na nerešen rezultat. Znači nam to što smo ispred njih na tabeli, najviše sa psihološke\nSezonu fudbalera Crvene zvezde 2019/2020, kako stvari stoje, definisaće ishod preostalog susreta u Ligi šampiona, protiv Olimpijakosa na stadionu „Karaiskakis“, 11. decembra. U slučaju da ostane neporažen, srpski prvak će na proleće igrati u šesnaestini finala Lige Evrope i, ne manje važno, stradanja od 0:9 u dvomečima sa Totenhemom i Bajernom izgledaće kao da su imala neki smisao. Vratio bi se optimizam u iščekivanju evropskog meča, prelazni rok bio samo nova stanica za strance koji dolaze i odlaze, a finansijsko poslovanje stavka za koju ima vremena. Ako ne bude treće pozicije u grupi, čekaće previsoke plate igrača i njihove preniske cene na tržištu i rebusi za čije nerešavanje bi možda bilo plaćeno rastajanjem sa titulom. Statistika kao da sugeriše da će Zvezda u Pireju primiti\n27.11.2019 u 17:09\nMrkela: Problemi postoje, podrška treneru i igračima\nSportski direktor FK Crvena zvezda Mitar Mrkela, posle debakla protiv Bajerna u Ligi šampiona 0:6, izjavio je da je evidentno da postoje problemi i da su korekcije potrebne, ali i da je u kriznom trenutku neophodno pružiti podršku treneru Vladanu Milojeviću i igračima. „Ovaj poraz je sigurno teško pao svima nama, pokazao nam je jasno da su korekcije potrebne. Svesni smo da postoje greške koje treba ispraviti u što kraćem roku. Ali ono što želim prvo da učinim kao sportski direktor jeste da pružim maksimalnu podršku našem treneru, stručnom štabu i igračima koji su nas i doveli do toga da igramo sa Bajernom. Mislim da javnost u ovom času ne sme da zaboravi šta je sve Milojević učinio za Zvezdu u poslednje dve godine, koliko toga je doneo i što je važnije koliko može da donese klubu u\n27.11.2019 u 08:27\nBorjan: Zvezda ovo ne zaslužuje\nGolman Crvene zvezde Milan Borjan posle poraza u Beogradu od Bajerna od 6:0 priznao je da prvak Srbije nema kvalitet za Ligu šampiona, ali i da pojedini fudbaleri ne osećaju klub na pravi način. „Trebalo bi da se pogledamo u oči i priznamo da nismo za ovo takmičenje, da budemo realni. Primamo mnogo golova, igramo slabo, ne ispoštujemo ono sto se dogovorimo. Teško je, Zvezda ovo ne zaslužuje”, rekao je Borjan sinoć novinarima posle utakmice. Najbolji Zvezdin pojedinac izvinio se navijačima za najteži poraz u istoriji kluba u evropskim takmičenjima. „Na ovim utakmicama ne igraš za novac, ovde igramo za klub i navijače. Izvinjavam se svim navijačima na ubedljivim porazima, pokušaćemo da se vratimo, pobedimo u Grčkoj i vratimo im osmeh na lice”, rekao je Borjan. Usledilo je\n27.11.2019 u 08:12\nFudbaleri Crvene zvezde pretrpeli su debakl od Bajerna od 6:0 (1:0) u Beogradu, u meču 5. kola B grupe Lige šampiona. Bajern je pred skoro 45.000 gledalaca naneo Zvezdi najteži poraz do sada na stadionu „Rajko Mitić” u međunarodnim utakmicama i jednostavno joj pokazao da nije dorastao rival ni u jednom segmentu. Čak četiri gola postigao je sjajni Robert Levandovski, i to samo u 15 minuta - 53, 60, 64. i 68, a upisali su se još Leon Gorecka u 14. i Korentin Toliso u 90. Poljski napadač baš je na „Marakani” postao tek peti fudbaler sa preko 60 golova u Ligi šampiona, peti takođe da je strelac bio na svih pet mečeva od starta, a tek drugi da je pogodio četiri puta mrežu rivala u dva navrata, što je uspeo samo još Lionel Mesi. Trijumf šampiona Nemačke mogao je da bude izraženiji,\n26.11.2019 u 23:03\nBeogradski tim pred gotovo punim stadionom „Rajko Mitić” odigrao je jednu lošijih utakmica u evropskim takmičenjima i od prvaka Nemačke doživeo ubedljiv poraz. Bavarci su od samog početka utakmice bili dominantni, a čak golu Manuela Nojera nijednom nisu uspeli ozbiljnije da priprete, prenosi Beta. Vodeći gol za Bajern postigao je Leon Gorecka u 14. minutu posle centaršuta Filipa Kutinja s desne strane, da bi potom na scenu stupio Robert Levandovski.\n26.11.2019 u 13:00\nUoči večerašnjeg susreta (21 čas) petog kola fudbalske Lige šampiona protiv Bajerna na stadionu „Rajko Mitić”, na medijskoj konferenciji Crvene zvezde nije bilo bavljenja računicama kako stići do proleća u Evropi. „Crveno-beli” bi obezbedili treću poziciju i učešće u šesnaestini finala Lige Evrope, ako pobede nemačkog velikana i Olimpijakos ne uradi isto protiv Totenhema u Londonu. Našem prvaku bi šanse za opstanak na međunarodnoj sceni povećao i bod, pred meč poslednjeg kola sa Grcima u Pireju, ali bez posebnih ambicija nisu ni igrači iz Minhena, koji će danas želeti da osiguraju prvu poziciju (ostaje im da dočekuju Totenhem). „Daćemo sve od sebe da izborimo igranje u Evropi i početkom sledeće godine”, rekao je komandant odbrane srpskog prvaka Miloš Degenek. „Nisu potrebne posebne\n07.06.2020 u 09:00\n07.06.2020 u 08:17\nBela kuća tražila 10.000 vojnika da uguši proteste\n07.06.2020 u 07:57\nU Srbiji danas toplo i nestabilno vreme


Projekat implementacije enkripcije u WAN mreži Vojvođanske banke – ICT Vesti\nProjekat implementacije enkripcije u WAN mreži Vojvođanske banke\n20. Aprila 2016. Vesti 0 Comments\nNa nedavno završenoj konferenciji kompanije MDS informatički inženjering pod nazivom “Digitalna predstava” projekat implementacije enkripcije u WAN mreži Vojvođanske banke izazvao je ogromnu pažnju kako posetilaca i IT stručnjaka, tako i predstavnika medija. Kompletan projekat su prisutnima predstavili gospodin Miodrag Čihorić ispred Vojvođanske banke i gospodin Nebojša Tasić ispred MDS-a stavljajući u prvi plan važnost i neophodnost jednog ovakvog projekta koji bi trebao i ostalim bankama u Srbiji da bude primer za podizanje, tj. kreiranje vrhunske WAN mreže.\nGlavni ciljevi samog projekta su da se obezbedi funkcionalna i pouzdana WAN mreža, osigura bezbednost podataka i omogući puna kontrola mrežnog saobraćaja. Skalabilnost je takođe u ovom projektu od ključnog značaja, što je bio dodatni izazov za MDS-ov tim stručnjaka.\nKrenimo prvo od pouzdanosti koja je od fundamentalnog značaja za implementaciju jednog ovakvog projekta, jer u slučaju “ispada” pojedinih komponenti sistema servisi banke i dalje moraju ostati funkcionalni. MDS-ov tim se prema rečima gospodina Nebojše Tasića odlučio za implementiranje redudansi na svim nivoima, što je ukljičivalo i primarnu i bekap lokaciju koje su geografski dislocirane. Na ovaj način omogućeno je besprekorno funkcionisanje svih servisa Vojvođanske banke, čak i u najekstremnijim uslovima.\nBezbednost informacija drugi je veliki zadatak koji se našao ispred MDS-ovih inžinjera i tima iz Vojvođanske banke. Prema rečima gospodina Miodraga Čihorića iz Vojvođanske banke rešenje je pronađeno u kriptografskim mehanizmima najvišeg nivoa. Isti su pored izuzetne zaštite omogućili i visok stepen skalabilnosti, što je od ključnog značaja za WAN mrežu banke, koja je izvedena u svim poslovnicama na celoj teritoriji Srbije. Mogućnost krađe i zloupotrebe podataka dodatno je rešen uvođenjem sistema koji ima mogućnost da na vreme (blagovremeno) detektuje i spreči zlonamerne napade koji za cilj prvenstveno imaju krađu poverljivih podataka, kao što su na primer bankarske transakcije.\nU cilju dodatnog osiguravanja bezbednosti osetljivih podataka pri komunikaciji ATM uređaja sa centralnim serverima, uveden je još jedan nivo zaštite baziran na implementaciji firewall sistema na svim udaljenim lokacijama banke. Firewall sistem ima zadatak da vrši monitoring i kontrolu dolaznog i odlaznog saobraćaja na osnovu prethodno precizno definisanih pravila. Ovakvim rešenjem otklonjena je svaka mogućnost zloupotrebe podataka.\nPoslednji, ali ništa menje važan zadatak u odnosu na prethodne je bio i implementacija centralizovanog manadžment sistema koji integriše nove funkcionalnosti i omogućava jednostavan i efikasan način monitoringa i konfigurisanja uređaja u mreži. Ovaj zadatak rešen je implementiranjem CISCO-vih rešenja koja su u najvećem obimu i korišćenja za realizaciju projekata implementacije enkripcije u WAN mreži Vojvođanske banke.\n“Najveći benefit koji je Vojvođanska banka dobila realizacijom ovog projekta je kompletna nova WAN infrastruktura po najvišim bezbednosnim standardima koji su u saglasnosti sa internim i eksternim standardima koje banka treba da poštuje. Takođe, moram da naglasim da korisnici usluga Vojvođanske banke nijednog trenutka nisu osetili bilo kakav zastoj u radu tokom realizacije projekta koji je trajao puna 3 meseca” – izjavio je gospodin Miodrag Čihorić ispred Vojvođanske banke.\nMDS informatički inženjering, mds vojvodjansa banka


Mali: Sutra isplata još jednog minimalca, novoosnovane firme novac dobijaju 21. septembra - Glas Zaječara\nProgram 5. Festivala hrišćanske kulture\nJoš jedno lice u Knjaževcu inficirano korona virusom\nZbog intervencije na vodovodnoj mreži Kotlujevac bez vode\nTiodorović: Povratak turista nosi rizik, svako ko dolazi u Srbiji trebalo…\nHome Ekonomija Mali: Sutra isplata još jednog minimalca, novoosnovane firme novac dobijaju 21. septembra\nZa tu tranšu isplate minimalca obezbedjeno je 18,4 milijarde dinara.\n„Svi zaposleni kod preduzetnika, u malim i srednjim preduzećima, njih 1.018.863 dobiće od države 60 odsto minimalne zarade, odnosno 18.000 dinara po zaposlenom. Reč je o ukupno 234.634 firmi“, naveo je Mali u saopštenju i precizirao da je za isplatu pet minimalaca iz budžeta izdvojeno 130 milijardi dinara.\nPodsetio je da je ukupan paket ekonomskih mera namenjenih gradjanima i privredi u vrednosti oko 5,8 milijardi evra, odnosno 12,5 odsto bruto domaćeg proizvoda (BDP).\nProcene su, prema njegovim rečima, da su te mere direktno pomogle očuvanju više desetina hiljada radnih mesta u Srbiji i da je zahvaljujući njima nezaposlenost u drugom kvartalu „na istorijskom minimumu od 7,3 odsto“.\n„To znači da se ljudi odlučuju da rizikuju i da pokrenu biznis u najtežim okolnostima“, kazao je on i dodao da će oni 21. septembra dobiti dva puta po 18.000 dinara po zaposlenom, odnosno dve uplate odjednom.\n„Najvažnije je da će penzije rasti u 2021. godini, a plate u javnom sektoru neće biti smanjene. Borimo se, takodje i da povećamo minimalac u prihvatljivim okvirima i za poslodavce i sindikate i uskoro ćemo izaći i sa tom vešću“, rekao je ministar finansija.\nPrethodni tekstMihajlović: Sporazum koji je Vučić potpisao u Vašingtonu važan za ekonomiju Srbije\nMali: Sutra isplata još jednog minimalca, novoosnovane firme novac dobijaju 21. septembra 07/09/2020\nMihajlović: Sporazum koji je Vučić potpisao u Vašingtonu važan za ekonomiju Srbije 07/09/2020\nProgram 5. Festivala hrišćanske kulture 07/09/2020\nJoš jedno lice u Knjaževcu inficirano korona virusom 07/09/2020\nZbog intervencije na vodovodnoj mreži Kotlujevac bez vode 07/09/2020


MANGO – fashionnews.rs\nMarch 27, 2018 by Urednik No Comments\nOdrastanje na farmi u engleskoj provinciji, ne znači da je moda bila sastavni deo ranog detinjstva Lucy Williams. Ta faza došla je kasnije dok je radila kao modni novinar i pokrenula svoj blog „Fashion Me Now“ kako bi dokumentovala lične odevne kombinacije ali i vodila svojevrsni putopisni dnevnik. Njen blog i instagram profil su esencijalna destinacija za modu i lifestyle inspiraciju. U srcu devojka sa sela, Lucy se i dalje najprijatnije oseća u džinsu, džemperu i čizmama.\nProveli smo dan sa londonskom omiljenom blogerkom, novinarkom i piscem Lucy Williams kako bismo otkrili njena interesovanja, omiljena mesta i kako se snalazi u velikom gradu.\nNova MANGO kampanja\nFebruary 11, 2018 by Urednik No Comments\nMANGO je predstavio svoju novu kampanju za proleće/leto 2018, u čijem su fokusu intimnost i bliskost među ljudima, a koju je snimio Mario Sorenti. Ana Juers (Anna Ewers), Ember Valeta (Amber Valletta) i Noa Mils (Noah Mills) donose ovu poruku spajanja, kao različite ličnosti u okviru istog koncepta koje spaja osećanje pripadnosti istoj grupi.\nPortreti iz ove mešovite kampanje, snimljeni u beživotnim predelima, ističu viziju ovog italijanskog fotografa, koji istražuje preklapanja između prirode i rastućeg trenda spajanja mode i novih tehnologija.


Zaborav i stvarnost - Dnevni list Danas\nPočetna » Dijalog » Redakcijski komentar » Zaborav i stvarnost\nZaborav i stvarnost\nNesvakidašnji sastanak ministara policije Ivice Dačića sa njegovim prethodnicima izazvao je veliku medijsku pažnju i čuđenje zbog ovakvog poteza. Većina prisutnih na sastanku je odavno medijski zaboravljena.\n0Piše: REDAKCIJSKI KOMENTAR 21. jula 2009. 19.53\nVećina nekada sigurno najmoćnijih ljudi u državi, koji su određivali sudbine, odlučivali o životu ili smrti, sada su samo penzioneri, koji vole da pričaju i sećaju se samo lepih događaja tokom njihovog mandata. Ono što povezuje sve njih, jer nisu dolazili iz istih političkih struktura i istog vremena, jeste da su nakon gubitka funkcija ubrzo zaboravljeni i bar delimično utonuli u anonimnost.\nOvom sastanku je prisustvovao Milisav Lukić, koji je taj posao obavljao od 1963. do 1965. godine, odnosno pre nego što je aktuelni ministar i rođen. Pored njega o svojim iskustvima su govorili i nekadašnji ministri i koministri policije – Viobran Stanojević, Radmilo Bogdanović, Stevan Nikčević, Slobodan Tomović, Božo Prelević i Dušan Mihajlović. Sastanak je bio iza zatvorenih vrata, tako da se ne zna o čemu se razgovaralo i da li je bilo i teških reči i netrpeljivosti. Mada, nadamo se da je Dačić ipak Dušana Mihajlovića i pitao nešto o duvanskoj aferi i o Canetu Subotiću, dok je aktuelni ministar, nadamo se, Mihajloviću ispričao detalje iz njegove afere „Kofer“. Možda nije loše uvesti praksu da svaki ministar upozna svoje prethodnike. Tako da nije loše stvoriti uslove kako bi bilo koji ministar shvatio svoju prolaznost. Predugo ostajanje na funkciji ministra utiče na gubitak osećaja realnosti. Da su to shvatili i Dačićevi prethodnici, možda se ne bi „igrali“ sa brojim ljudskim životima, odnosno smenama i progonima iz policije.\nSetimo se i nekadašnjih partijskih kolega aktulenog ministra policije, koji su bili na vrhu tog ministarstva – Zorana Sokolovića i Vlajka Stojiljkovića. Obojica su izvršila samoubistvo – Sokolović 2001, a Stojiljković 2002, ispred zgrade tadašnje Skupštine SRJ, kada je usvojen Zakon o saradnji sa Haškim tribunalom. Sokolovića je Slobodan Milošević nakon martovske krize 1991. postavio za ministra policije. Za njegovog mandata do 1997. srpska policija je pretvorena u glavnog protagonistu građanskog rata na teritoriji bivše SFRJ, preplavljena je dubinskom korupcijom, čvrsto se povezala sa organizovanim kriminalom.\nSetimo se i njegovog naslednika na čelu policije – Vlajka Stojiljkovića, koji je tokom svog mandata samo nastavio Sokolovićevim putem. O brzom zaboravu govori i primer Dragana Jočića. Srpska javnost nekoliko meseci nakon saobraćajne nesreće januara 2008. potpuno ga je zaboravila, ali to nije čudno ako se zna da su to uradile i neke njegove partijske kolege.


Svedocenje Milosevicevih insajdera\nHome > Svedocenje Milosevicevih insajdera\nDa li ce pojavljivanje Milosevicevih saradnika u Hagu ublaziti otpor javnog mnjenja u Srbiji prema Trbunalu?\nNeprijateljski stav javnosti u Srbiji prema sudu za ratne zlocine u Hagu ublazen je tokom sudjenja Slobodanu Milosevicu. Ali otpor, ipak, ostaje snazan, sto je evidentno iz upornog odbijanja javnosti da prihvati zakonsku i fakticku realnost sudjenja koje se odvija u Hagu.\nSvedocenja insajdera iz nekadasnjeg Milosevicevog rezima planirana za narednu sedmicu lako bi mogla postati nova meta iskrivljenih interpretacija, dok se komentatori sudjenja koncentrisu na ono za sta tvrde da ce biti trenutak odluke o uspehu ili neuspehu tuzilastva.\nNesklad izmedju dogadjanja u sudnici i njihove percepcije u Beogradu pratio je sudjenje Milosevicu od samog pocetka.\nPosle uvodnih napomena tuzioca, Miloseviceve izjave i prvih unakrsnih ispitivanja, i nacionalisti i umerenjaci u Srbiji bili su skloni oceni da albanskim svedocima nedostaje kredibilitet. Njihov utisak je bio da se tuzilac bavi novijom istorijom i politikom u Srbiji, vise nego konkretnim cinovima optuzenog.\nZapravo, neki od kosovskih Albanaca koji su svedocili jesu delovali neubedljivo kada su poricali da bilo sta znaju o aktivnostima Oslobodilacke vojske Kosova, OVK, u njihovim mestima.\nIpak, ono sto su govorili o ubistvima, prebijanjima, proterivanjima, pljackanju i drugim zlocinima za koje je Milosevic optuzen bilo je sasvim konzistentno i tako zivopisno rekonstruisano da niko ne moze ozbiljno dovoditi u pitanje ove dogadjaje.\nOd sredine aprila, svedoci su postali nesto otvoreniji u svojim odgovorima o OVK. Mediji i komentatori u Beogradu, ipak, nisu konstatovali nikakvu promenu.\nU prvim mesecima sudjenja, posmatraci u Beogradu su takodje odbacivali svedocenja kosovskih Albanaca kao svedocenja iz druge ruke. U stvari, skoro svi svedoci imali su nesto da kazu o zlocinima koje su licno videli, bilo da se radilo o oduzimanju dokumenata na granicnim prelazima, o unistavanju kuca, ili o ubistvima.\nPred sudom se pojavilo i nekoliko svedoka koji su preziveli masakre, pored onih koji su naknadno videli svoje ubijene rodjake. Kriticari "svedocenja iz druge ruke" nikada to nisu otvoreno rekli.\nMediji u Srbiji zanemarili su i upecatljiva svedocenja dvojice svedoka koji su preziveli dogadjaje u selu Racak iz januara 1999.godine. Ova svedocenja, zajedno sa opisom koji su dali medjunarodni posmatraci koji su posetili mesto dogadjaja nakon ubistava, potvrdila su da su zrtve u Racku vecinom bili hladnokrvno ubijeni civili. Ipak, u Srbiji jos uvek preovladava mit da su ova ubistva prevara koju su organizovali Albanci, uprkos cinjenicama prezentovanim na sudjenju.\nBuduci da nisu mogli odbaciti ova svedocenja, srpski izvestaci iz Haga, kao i njihove medijske kolege u Beogradu, pridruzili su se Milosevicu u potrazi za eventualnim protivurecnostima u datim iskazima.\nKada su dvojica svedoka opisala ubistvo 105 Albanaca u Maloj Krusi u martu 1999.godine, jedan srpski novinar se - bas kao i Milosevic - fokusirao na navodne razlike u iskazima. Jedan od svedoka je rekao da su policajci pucali sa vrata, a drugi da su pucali kroz prozor.\nPrvi svedok je takodje rekao da su se ubistva dogodila u stali, dok je drugi tvrdio da je u pitanju bila kuca.\nSrpski novinar koji se koncentrisao na ovo zanemario je cinjenicu da je drugi svedok u nastavku rekao da je kuca bila nenaseljena, da u njoj nije bilo namestaja, i da je unutra bilo slame i "stvari za krave".\nDrugi svedok je takodje rekao da je njegov opis zasnovan na sobi u kojoj se on nalazio u tom trenutku, dodajuci naknadno da ne moze nista reci o tome odakle je vatra dolazila u drugim sobama.\nDruga popularna optuzba u Srbiji protiv ovog sudjenja jeste to da je ono politicko. Mada se prvih dana culo dosta toga o istoriji i politici, slucaj se posle toga odvijao kao standardni krivicni postupak sa fokusom na detalje koji se ticu konkretnih zlocina. Milosevicu se sudi za ove zlocine, a ne za istorijske i politicke tokove.\nPrenosenje svedocenja insajdera planiranih za narednu sedmicu verovatno ce biti obelezeno istom vrstom iskrivljivanja i pogresnog izvestavanja kakvo smo vec videli.\nSvaki put kada je neki insajder, politicar sa Kosova ili visoki inostrani zvanicnik najavljen kao svedok, mediji u Beogradu bi ga tretirali kao "kljucnog svedoka" optuzbe.\nAko svedok ne uspe da "odstreli" Milosevica, isti izvestaci redovno objavljuju da je svedocenje predstavljalo jos jedan promasaj tuzilastva. Pri tome se redovno zaboravlja da su ovdasnji mediji, a ne tuzilastvo, bili ti koji su ove svedoke promovisali kao "kljucne", odnosno najveci adut optuzbe.\nMediji u Beogradu nisu uspeli da shvate sustinu ovih svedocenja. Mada je javnost prvenstveno zainteresovana za debate izmedju svedoka i Milosevica na politicke i istorijske teme, pravno najrelevantniji delovi svedocenja potvrdjuju teoriju tuzilastva da je optuzeni komandno odgovoran za strahote koja su pocinile srpske snage.\nDa bi se donela presuda da je kriv moraju biti zadovoljna tri kriterijuma komandne odgovornosti: znanje o zlocinima, kontrola nad odgovornim snagama i propust da se preduzmu potrebne i odgovarajuce mere da se takve radnje sprece ili da se kazne pocinoci.\nKao i ostali istaknuti svedoci, insajderi najavljeni za narednu sedmicu verovatno ce u svojim svedocenjima potvrditi da su obavestavali Milosevica o strahotama na Kosovu i da je on kontrolisao odgovorne jedinice. Mogli bi da svedoce i o tome da optuzeni nije pokusao da intervenise i spreci zlocine ili izvde pred sud umesane jedinice.\nSvedocenja insajdera sledece nedelje nece preko noci promeniti perspektivu iz koje se u Beogradu posmatra sudjenje. Ali, ona bi mogla da pomognu da se ukloni jos jedna cigla iz nekada cvrstog zida predrasuda i nerazumevanja koji su Srbi sazidali u odnosu na Tribunal i sudjenje Milosevicu.\nBogdan Ivanisevic je istrazivac organizacije Human Rights Watch za bivsu Jugoslaviju.\nSource URL: https://iwpr.net/sr/global-voices/svedocenje-milosevicevih-insajdera


10 najboljih hotela u gradu Viñuela, Španija - Booking.com - Rezervišite hotel odmah!\nAndaluzija 17 610 smeštajnih objekata\n10 najboljih hotela u gradu Viñuela\nTražite sjajno mesto? Putnicima se svidela destinacija Viñuela!\nPutujete na destinaciju Viñuela zbog posla?\n24 smeštajna objekta u gradu Viñuela\nTražite ponude na destinaciji Viñuela?\nMesta koja volimo u gradu Viñuela\nB Bou Hotel La viñuela & Spa Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\n9,0 Izvanredan 576 recenzija\nPopularni hoteli u gradu Viñuela\nViñuela- grad i okolina\nBenalmadena na 45,4 km\nNerha na 26,9 km\nToremolinos na 41,5 km\nFuenhirola na 55,9 km\nAlmunjesar na 42,6 km\nPeriana na 8,6 km\nAerodrom Malaga (AGP) 37,4 km\nAerodrom F. G. Lorka Granada-Haen (GRX) 48,7 km\nHoteli - Viñuela\nUštedite do 50% na destinaciji Viñuela


Hrvatska pokušava da objasni da fašizam nije bio loš - Sputnjik Srbija\n06:09 26 Novembar 2020\n09:48 18.12.2016 (osveženo 09:49 18.12.2016) Preuzmite kraći link\n„To što se dešavalo u Hrvatskoj nije incident, incident je nešto što se desi jednom, pa se više ne ponavlja. Ovo je nastavak zvanične politike Hrvatske u kojoj umesto da se razračuna sa fašizmom i ustaškim nasleđem pokušavaju da objasne da fašizam i nije bio tako loš, a da su ustaše bili humanitarni radnici i da je sve što su radile Srbima bilo zasluženo i da su to Srbi morali da očekuju“, rekao je Vulin za RTS.\n„Jedino moguće objašnjenje je da je to zvanična politika. Ako ministar spoljnih poslova Hrvatske kaže da će proglašenje za sveca Alojzija Stepinca biti razlog za radost svih, a zna da se nijedan Srbin nikada neće obradovati da ustaški vikar postane svetac, onda govorite o zvaničnoj politici Hrvatske“, naglasio je ministar.\nKako kaže, veoma je zabrinut za položaj srpske manjine u Hrvatskoj, ali je zabrinut i za stanje duha u hrvatskoj naciji ako nisu u stanju da se izbore sa fašizacijom sopstvenog društva.\n„Ovo više nije pitanje za Hrvatsku, ovo je pitanje za EU“, rekao je Vulin.


17.03.2021 u 10:20\nU SAD uhapšen državljanin Srbije sa liste terorista\nAmerička Agencija za carinu i zaštitu granica saopštila je da su od oktobra na američko-meksičkoj granici uhapšena tri državljanina Jemena i jedan državljanin Srbije, koji su se nalazili na FBI listi terorista. Za sada nisu objavljena imena uhapšenih, već samo njihovo poreklo, prenosi Dejli mejl. Kako se navodi, oni su uhapšeni nakon informacije da se među onima koji prelaze tu granicu nalazi i ljudi sa FBI liste terorista, a podaci o njihovom hapšenju objavljeni su dan nakon posete republikanaca granici u Teksasu. FBI lista terorista napravljena je nakon 11. septembra 2001. godine i na njoj se nalaze imena ljudi koji su poznati ili su sa razlogom osumnjičeni da su umešani u terorističke aktivnosti, a na osnovu podataka obaveštajnih agencija. Veruje se da je ta lista dugačka iako\n07.03.2021 u 09:00\nDFC neće zatvoriti kancelariju u Srbiji\nAmerička korporacija za međunarodno razvojno finansiranje (DFC) ne gasi svoju kancelariju u Beogradu, ali će ona dobiti novo rukovodstvo samo šest meseci posle osnivanja. Džon Jovanović, koga je administracija bivšeg američkog predsednika Donalda Trampa postavila na mesto direktora u Srbiji, nedavno je napustio tu funkciju, kako nezvanično saznajemo, iz ličnih razloga. Otvaranje ove kancelarije u zgradi američke ambasade u septembru prošle godine usledilo je pošto su u Vašingtonu, u Trampovom prisustvu, Kosovo i Srbija potpisali Sporazum o ekonomskoj normalizaciji. Informaciju o napuštanju funkcije obelodanio je sam Jovanović. Rekao je da DFC ima novo rukovodstvo u Vašingtonu, koje će nastaviti da radi na zapadnom Balkanu. Adama Bolera, koga je Tramp nominovao da vodi DFC, u danu\n03.03.2021 u 13:44\nKomandant američkih specijalaca u poseti Srbiji\nKomandant američke Komande za specijalne operacije u Evropi (SOCEUR), general-major Dejvid Tabor, boravi u poseti Srbiji kako bi potvrdio posvećenost SAD snažnom i značajnom partnerstvu sa Srbijom, saopštila je Ambasada SAD. Tabor se u Beogradu sastao sa načelnikom ;Generalštaba Vojske Srbije generalom Milanom Mojsilovićem i sa njegovim zamenikom, general-majorom Petrom Cvetkovićem. Američki general sastao se i sa načelnikom Uprave za obaveštajno-izviđačke poslove, brigadnim generalom Miroljubom Čupićem i načelnikom Štaba ratnog vazduhoplovstva i protivvazdušne odbrane, brigadnim generalom Aleksandrom Bijelićem i drugim zvaničnicima. Tabor je prisustvovao svečanom otvaranju jednomesečne protivterorističke združene obuke (JCET), koju američke Zelene beretke sprovode sa srpskom\n03.02.2021 u 21:49\nJoksimovićeva: Od SAD još 22 miliona dolara razvojne pomoći\nMinistar za evropske integracije i koordinator međunarodne razvojne pomoći Jadranka Joksimović potpisala je danas Amandmane na Sporazume kojima su Sjedinjene Američke Države opredelile 22 miliona dolara bespovratne pomoći Srbiji. Joksimović je, kako je saopšteno iz Ministarstva, potpisala Amandman broj 14 na Sporazum o pomoći između Srbije i SAD za bolje funkcionisanje javne uprave i Amandman broj 16 na Sporazum o pomoći između Srbije i SAD za konkurentniju tržišnu ekonomiju u vrednosti od 22 miliona dolara. Joksimović navodi da će ta pomoć biti realizovana u narednom periodu i da predstavlja još jedan dokaz kontinuiranog unapređenja političkih odnosa i razvojnog partnerstva sa Sjedinjenim Američkim Državama, koja je u uslovima globalne ekonomske krize prouzrokovane pandemijom


Zašto kažeš fudbal, a misliš na kriminal - Policija u fudbalu - Nedeljnik Vreme\n12. 12. 2007. / 16.29\n"INCIDENT" I HAPŠENJE: Paljenje…\nU prošli petak pre podne Beograd je brujao od priče da je policija krenula sa hapšenjima na stadionu FK Crvena zvezda. Nagađanja i glasine dobili su realan oblik negde u rano popodne kada je na televiziji prikazano privođenje generalnog sekretara FKCZ-a Zorana Damjanovića iz prostorija Fudbalskog saveza na Terazijama u Beogradu.\nSada već uobičajeni medijski manir srpske policije primenjen je i ovoga puta. Videli smo skremblovane policajce kako uvode u kola genseka Zvezde, koji ima izraz lica kao da ga vode na specijalnu večeru. Izgledalo je da malo nedostaje pa da čovek progovori kada je video kamere i fotoreportere i da izjavu. Policija ga je smestila na zadnju klupu zelenog "keca" i odvezla u policiju da dâ izjavu. Istog jutra su privedeni Milorad Ćorović, direktor Zvezdinog stadiona, Novica Mijušković, komesar za bezbednost srpskog šampiona, i Rade Popović, delegat FSS-a na utakmici Crvena Zvezda – Hajduk iz Kule, na kojoj je došlo do incidenta na severnoj tribini kada je umalo ubijen pripadnik Žandarmerije Nebojša Trajković. Njih policija tereti na okolnosti izazivanja opšte opasnosti i određen im je pritvor u trajanju od trideset dana. Ranije je policija uhapsila trojicu izgrednika za koje se osnovano sumnja da su izvršili napad na službeno lice i da su izazvali opštu opasnost. FKCZ je kažnjen sa 500.000 dinara i igraće tri utakmice na svom stadionu pred praznim tribinama.\n…i privođenje generalnog sekretara (videti antrfile za tekst)\nOBJEKTIVNA I SVAKA DRUGA ODGOVORNOST: Obračun srpske policije sa domaćim huliganima na jednoj strani i najavljena istraga protiv tzv. fudbalske mafije na drugoj, bili su medijski događaj broj jedan u Srbiji proteklih dana. Tabloidi i "ozbiljna štampa" iznosili su iz dana u dan detalje iz policijske istrage navodeći poneke tragove. Policija, prema onome što je javno saopšteno, nastupa na dva koloseka: jedan se bavi utvrđivanjem odgovornosti za nasilje na pomenutoj utakmici i stradanje policajca, a drugi kolosek je provera poslovanja rada fudbalskih klubova u cilju otkrivanja ilegalnih tokova novca o čemu je u "Vremenu" bilo reči u više navrata. Postojanje fudbalske mafije se u Srbiji tretiralo kao medijska pretpostavka i do sada nije bilo značajnijih otkrića i vođenja ozbiljnih istraga. U toku akcije "Sablja" bilo je delimično pokrenuto i to pitanje kroz slučaj Svetlane Ražnatović, predsednice FK Obilić, ali je istraga zapela na dobijanju podataka iz Rusije. Trenutna akcija policije bi trebalo da pokaže da li je moguće dokazati umešanost "prljavog novca" u fudbalskoj industriji i stepen korupcije među onima koji su klubove vodili. Eventualno "procesuiranje" vodećih ljudi najvećih srpskih klubova i Fudbalskog saveza i njihovo stavljanje u istu ravan sa osobama za koje se pretpostavlja da su šefovi kriminalnih grupa mogli bi da dovedu u pitanje opstanak profesionalnog fubdala u Srbiji.\nKada je reč o prvom nivou policijske istrage, tu je stanje manje-više poznato i potrebno je primeniti postojeći krivični i Zakon o sprečavanju nasilja na sportskim priredbama. Jedan policajac je brutalno pretučen na tribini; njega su pokušali da zapale bakljom; unošenje i korišćenje pirotehnike na sportskim priredbama nije dozvoljeno; vinovnici su snimljeni; postoje svedoci koji su videli šta se dogodilo. Stvar je gotovo jednostavana, bez obzira na argument Zvezdinih navijača da je policija i prema njima nebrojeno puta bila brutalna, pa da niko zbog toga nije odgovarao. Koliko god voleli svoj klub i iz srca osećali svetsku nepravdu, teško da je moguće složiti se sa navijačima kada izjednačavaju svoje stradanje (koje često jeste rezultat glupih akcija policije) i napad na pripadnika policije kome je u opisu da štiti javni red i mir.\nOno što je problematično u delu ove istrage jeste pozicija četvorice uhapšenih operativaca jer im se u delo stavlja nešto što bi moglo da bude uslovno određeno kao "komandna odgovornost". Prema Statutu kluba (FKCZ) trojica Zvezdinih funkcionera su odgovorni za bezbednost na utakmicama. Oni bi morali da znaju da li postoji opasnost od izgreda, da je na stadion nešto uneto pre utakmice, oni angažuju, u ime kluba, redare koji su dužni da obezbe red na tribinama i igralištu. Problem je u tome što kod nas nema tzv. sudske prakse koja bi podržala potencijalnu presudu na predočene okolnosti.\nLIKOVI IZ PRIČE: Toplica Spasojević,…\nUprava kluba na čelu sa predsednikom Toplicom Spasojevićem stala je iza svojih zaposlenih i uputila zahtev da budu pušteni iz pritvora. On je u intervjuu objavljenom na klupskom sajtu rekao da ne može biti odgovornost na ovoj trojici u situaciji kada nije do kraja jasno kako obezbeđivati sigurnost na tribinama. On nije govorio o tome da li je neko iz uprave kluba imao sastanke sa navijačima pre te utakmice i da li je opet bilo odlučeno da se zarad poboljšanja opšte atmosfere u klubu pred važnu utakmicu sa Boltonom u Kupu UEFA dozvoli navijačima, pored slobodnog ulaza, da donesu i rekvizite za stvaranje "paklene atmosfere". To je pitanje na koje će policiji i istražnom sudiji svakako odgovarati uhapšeni operativci koji bi sa takvim stvarima morali da budu upoznati.\nPolicija bi takođe u istrazi trebalo da pokaže šta je tačno njen pripadnik radio naoružan među najvatrenijim navijačima Zvezde, kako je došao u situaciju da ga napadne velika grupa na onakav način i zbog čega nije bilo brže intervencije njegovih kolega koji su takođe bili na tribini. U svetu je poznata praksa da policija u želji da razotkrije delovanje huligana ubacuje svog čoveka u grupu, ali je u ovom slučaju teško verovati da je to bila namera. Jedan beogradski tabloid je u utorak objavio da im je Trajković objasnio da ne zna što su ga napali. Izvor "Vremena" iz Palate pravde ne može da potvrdi da je u pitanju bila neka specijalna akcija policije. Ako je ubacivanje žandarma na "sever" način sakupljanja operativnih saznanja, onda verovatno postoji i odgovornost u policiji. Tužilaštvo je predložilo da predstavnici MUP-a budu saslušani u istražnom postupku.\n…Dragan Stojković Piksi i…\nFUDBALERI I VLASNICI: Dok se ova istraga bude sprovodila, druga grupa policajaca, onih koji su zaduženi za neku vrstu privrednog kriminala, proverava poslovanje FK Crvena zvezda, FK Vojvodina i Fudbalskog saveza Srbije. Nagovešteno je da će istragom biti zahvaćeni i OFK Beograd i FK Partizan. Policija pokušava da utvrdi nepravilnosti u postupku prodaje velikog broja fudbalera u poslednjih desetak godina. Pominju se transferi Nikole Žigića, Mihajla Pjanovića, Mateje Kežmana, Gorana Drulića, Milana Biševća, Vladimira Stojkovića i drugih. Kampanja koja je krenula u medijima povezala je Damjanovića i Dragana Stojkovića sa osobama koje su u javnosti označene kao vođe "novobeogradskog klana" Dejanom Stojanovićem Kekom i Aleksandrom Dabićem Dabom; Keka i Daba su pominjani ranije u kontekstu prodaje fudbalera, odnosno pominjani su kao vlasnici ugovora sa pojedinim fudbalerimana koji su im omogućavali da ih prodaju u trenutku kada to njima njaviše odgovara; pretpostavlja se da su ovi preduzetnici na neki način vlasnici agencije koja se stara o igračima od trenutka kada se ustanovi da će "od njih da bude nešto", jer su procenili da sa malo ulaganja mogu mnogo da zarade. Na drugoj strani, u istom košu su se našli predsednik FSS-a Zvezdan Terzić i Branislav Mićunović, za koga se tvrdi da je gotovo šef mafije na prostoru nekadašnje Jugoslavije. Ovaj preduzetnik iz Nikšića pominjan je u kontekstu pripadnika "stare garde" "kriminalaca-udbaša", koji su tokom osamdesetih radili po skandinavskim zemljama, a pravi novac su zaradili tokom devedesetih koristeći prednosti koji organizovani kriminal pruža u poslovanju. Pročuo se kao vlasnik FK Sutjeska koji je nekoliko sezona preporodio i doveo do evropskih takmičenja. Poslednji put je pomenut kao kupac ostrva Sv. Nikola kod Budve, koje je bilo u vlasništvu Nenada Đorđevića, ranije visokog funkcionera Jugoslovenske levice.\nStojković se oglasio sa seminara na Dojranu (Makedonija) izjavom da je sablažnjen i da će tražiti od dnevnog lista "Politika" da mu se izvini ili će podneti tužbu. On je odbacio sve navode, ali je potvrdio da se sastao na finalu Kupa SCG 2006. sa Stojanovićem. Terzić je takođe rekao da poznaje Mićunovića i to poslednjih 25 godina, ali da ne želi da komentariše "paušalne ocene". "Ja drugu državu nemam i ako policija ima neka saznanja neka radi stvar profesionalno", rekao je Terzić na konferenciji za novinare prošle nedelje. U isti okvir je stavljen i prvi čovek FK Vojvodina Buturović, Bata Kan-Kan, preduzetnik iz Novog Sada, koji je od dolaska na čelo kluba preporodio ekipu i istakao velike planove za budućnost. Diskretni glasovi iz policije saopštili su da će biti provereno i to kako je legenda srpskog i svetskog fudbala Dragan Džajić realizovao pojedine transfere dok je bio na čelu Zvezde.\nKO FALI: U sveopštoj jagmi za informacijama koje bi potvrdile novinarske pretpostavke, upadljiv je izostanak bivših "rukovodilaca" FK Partizana Žarka Zečevića i Nenada Bjekovića, koje su ranijih godina navijači Partizana optuživali da su najveći kriminalci u srpskom fudbalu. Bivši dugogodišnji gensek Partizana Zečević sigurno bi mogao da pomogne u ovoj istrazi, s obzirom ma to da je njegov sukob sa navijačima bio sponzorisan upravo od strane Stojanovića i Dabića sa kojima je bio u sukobu oko vlasništva nad ugovorima pojedinih fudbalera. Da bi sačuvao klince u okviru Partizana, pod svojim rukovodstvom, Zečević je inicirao rano potpisivanje ugovora, pa je FK Partizan prošlog proleća pod profesionalnim i stipendijskim ugovorima imao preko sto fudbalera.\nMedijski predstavljena kao temeljna i opsežna akcija srpske policije u cilju čišćenja oblasti koja do sada nije ni zakonski ni deklarativno prošla kroz tranziciju, poklopila sa sa potpunim posrnućem ove igre na terenu. Reprezentacija ne ide na EP, Klemente je smenjen, članovi raznih tela unutar fudbalske organizacije se prepucavaju po medijima o tome ko je odgovoran i ko ima koliko fakulteta, Zvezda je doživela katastrofu u Kupu UEFA, tim je u potpunom raspadu, stadioni na koje retko ko ide izgledaju kao njive, jednom rečju, ne postoji ništa pozitivno s čim bi fudbal u Srbiji mogao da se dovede u vezu. U tom smislu, policiji je znatno olakšan posao jer je javnost prilično pripremljena na sve moguće loše ishode koji bi mogli da uslede. Kao i u drugim oblastima "srpskog društva" gotovo da ne postoji ličnost koja nije provučena na neki način kroz medijsku kaljugu. Neke stvari izgledaju kao da su sinhronizovane i da iza njih "stoji neki mozak", pa se u skladu sa tim javljaju ideje i puštaju abrovi o tome ko tu kome smešta i kome je u interesu da se ovakve stvari dešavaju, naročito kada je reč o FKCZ-u za koji vole da kažu da je autentična srpska institucija.\nDok pritvoreni Zvezdini operativci budu brojali dane u istražnom zatvoru u Beogradu, policija bi trebalo da načini korak dalje i proba da skupi dokaze za sve ono što se godinama pojavljuje u medijima i čaršiji i govori da je srpski sport u dubokim brazdama organizovanog kriminala. Da li je zbog toga ostavljen u pritvoru Damjanović koji svojom dosadašnjom karijerom povezuje različite aspekte istrage i da li će biti još neki "svedok pokajnik" koji bi pomogao da se klupko razmrsi, videćemo u narednih nekoliko nedelja.\nNajgore od svega bi bilo da posle mesec dana "ispadne" da su ova četvorica odležali "na pravdi boga", a kada se navijači opet vrate na stadion u Ljutice Bogdana, sve krene po starom.\nGeneralni sekretar FKCZ-a je u klub stigao sa reputacijom iskusnog fudbalskog operativca koji je sportsko-menadžersku karijeru gradio u Rudaru iz Pljevalja koji je devedesetih iz treće doveo u prvu fudbalsku ligu ondašnje Jugoslavije. U to vreme bio je i jedan od koncesionara rudnika uglja u gradu koji je iznedrio uspešan fudbalski tim. U Beogradu je predstavljen kao advokat koji se specijalizovao u "sportskom pravu", što bi trebalo da znači da je posredovao oko organizacije nekih ugovora, odnosno transfera.\nOd 1993. do 1997. godine bio je član IO FSJ-a, a generalni sekretar Fudbalskog saveza postao je nakon nerazjašnjene pogibije Branka Bulatovića u martu 2004. godine. Legenda kaže da je na to mesto postavljen uz pomoć sestre Olivere Ilinčić, koja je tih dana radila u kabinetu predsednika državne zajednice SCG Svetozara Marovića, a pre toga je bila direktor Sektora za devizne poslove sa inostranstvom u Narodnoj banci Srbije. Na tom mestu je ostao do propasti saveza posle osamostaljenja Crne Gore u leto prošle godine.\nU FKCZ-u je od januara 2007. i doveden je na inicijativu Dragana Stojkovića, bivšeg Zvezdinog predsednika.\nPrivedeni komesar za bezbednost crveno-belih bivši je funkcioner MUP-a Srbije. Dugo je bio na čelu policije u Mladenovcu, a potom je, prema nekim informacijama, po crnogorskoj liniji premešten u Upravu policije MUP-a. Posle penzionisanja postao je komesar za bezbednost u FKCZ-u.\nMilorad Miki Ćorović, direktor stadiona Crvene zvezde, treća je osoba iz uprave FKCZ-a koju policija smatra odgovornom za nasilje na utakmici sa Hajdukom. Do zadržavanja u pritvoru Ćorović je bio poznat kao čovek koji je poslednjih dvadesetak godina vodio računa o najvećem sportskom objektu u državi i važio je za velikog profesionalca koji nije imao uticaja na generalnu klupsku politiku.


"Sajber bukvar" o bezbednom ponašanju na internetu - Tajmlajn\n„Sajber bukvar“ o bezbednom ponašanju na internetu\nod Info15. marta 2016.\nTelenor fondacija organizovala je, 15. marta u Sava Centru, događaj pod nazivom „Sajber bukvar“ za 4000 učenika osnovnih škola u cilju edukacije o bezbednom ponašanju na internetu. Muzičko scenski događaj organizovan je u partnerstvu sa kompanijom Huawei i uz podršku Ministarstva prosvete, nauke i tehnološkog razvoja, Ministarstva unutrašnjih poslova i UNICEF-a.\nMinistar prosvete nauke i tehnološkog razvoja Srđan Verbić, generalna direktorka Telenora Srbije Ingeborg Ofsthus i zamenik generalnog direktora Huawei Srbija Keni Tian\n„Sajber bukvar“ nastavak je velikog projekta Fondacije „Zaustavimo digitalno nasilje“ koji se od 2012. sprovodi širom Srbije u partnerstvu sa Ministarstvom prosvete, nauke i tehnološkog razvoja i UNICEF-om. Telenor Fondacija je sa partnerima kreirala Fejsbuk stranicu „Biraj reči, hejt spreči“, sa ciljem da se putem aktiviranja na društvenim mrežama deca ohrabre da promovišu i šire pozitivne poruke i kvalitetne sadržaje na internetu i, ujedno, dignu glas protiv nasilja. To takođe mogu uraditi i putem SOS Facebook aplikacije.\nDeca, Društvene mreže, Edukacija, Internet, Ministarstvo, Telenor fondacija, UNICEF\nČasovi informatike za osnovce na YouTube-u\nU toku je prijavljivanje škola za drugu godinu WWF akademije za prirodu


Vesti online / Srpski informativni portal / Strazbur rešava sudbinu "Bitke na Neretvi"\nBulajić, koga je Filmski centar Sarajevo tužio Opštinskom sudu u tom gradu zbog neovlašćene prodaje prava na filmove "Bitka na Neretvi" i "Kozara", rekao je da je preko jedne zagrebačke advokatske kancelarije predao slučaj sudu u Strazburu.\nBulajić kaže da je je siguran da će odluke tog evropskog suda biti veoma neprijatne za ljude iz "Filmskog centra Sarajevo".\n"Gospoda iz Filmskog centra Sarajevo su u ogromnoj zabludi, jer je 'Bitka na Neretvi' nastala u koprodukciji 'Jadran filma', 'Bosna filma' i Radne zajednice - Bitka na Neretvi", kaže Bulajić.\nOn dodaje da su kasnije međunarodnu koprodukciju podržale jedna nemačka, američka i italijanska producentska kuća, a da prihodi od filma treba da se dele ravnopravno na tri dela.\n"Moram da podsetim ljude iz Filmskog centra Sarajevo da je ratno ministarstvo kulture u Mostaru potpuno van zakona predalo prava ko zna kome, o čemu će istinu utvrditi sud u Strazburu", rekao je Bulajić.\nReditelj, koji je poreklom iz Crne Gore, ne odustaje od toga da je film "Bitka na Neretvi", pre svega autorski hrvatski film, jer su na sve važnije kreativne procese u filmu "presudno uticali Hrvati".\nPrema njegovim rečima, najodgovornija mesta na snimanju filma, kao što su reditelj, pisac scenarija, scenograf, zauzimali su Hrvati, a svuda u svetu se "Bitka na Neretvi", kako kaže, najnormalnije tretira kao hrvatski autorski film.\nDirektor Filmskog centra Sarajevo Adis Bakrač tvrdi da poseduje dokaze da je "Bitka na Neretvi" bosanskohercegovački film i traži od Bulajića obeštećenje za nematerijalnu štetu zbog neovlašćene prodaje filmova "Bitka na Neretvi" i "Kozara".